Dina acok bana dulu dicacek dek kawan-kawan sakolah inyo. Kareno dulu pas kelas 11, dina ko gapuak bana. Banyaklah macam-macam kato yang dicacek dek kawannyo. Sadiah bana parasaian dina, inyo baniek bana untuak manurunan barek badan. Soalnyo sakik hati bana, kawannyo mancacek dina taruih se. Dina ingek bana kawannyo dina ko bantuak gentong. Badan gapuak, kulik agak galok, badan indak lo tinggi bana, pipi bakpau. Walaupun bantuak yang dikecek an jo kawannyo bantuak, tapi satidaknyo jan mode tu bana. Akhrinyo salamo 5 bulan panantian dengan olahraga acok. Olahraga alah maagiah manfaaik bagi dina, manurunan barek badan inyo, mambaka kalori dan manghindari obesitas.


Food photography adolah fotografi nan bafokus pado makanan, atau manggunoan makanan sabagai subjek utamonyo. Mamoto makanan indak hanyo bafokuspado makanannyo sajo, tapi pado sakitarnyo pulo, panataannyo, jo kaadaan sakitarnyo. Jiko ang tatarik untuak mandalami karajo photography, langkah partamo nan harus ang lakuan adolah, mancari tau sagalo tentang food photography, kaduo mampabanyak pengetahuan tentang makanan,  caro mamasaknyo, teknik panyajian, tampek panyajian, dan lainnyo. Katigo, mambanyakan praktek. Kalau hanyo teori tanpa praktek akan sulik mandalami profesi nan bahubungan jo kamera iko. Jadi, banyak-banyaklah mamoto makanan. Palajari pulo trik dan tipsnyo nan bisa kawan-kawan dapek jo saliang babagi sasamo kawan saprofesi atau mangikuikan kelas-kelas food photography.


Ambo sangaik manyukoi game pubg mobile. Hampia satiok hari ambo mamainkan game survival tersebut. Ambo biasonyo main pubg mobile katiko malam hari satalah sado karajo ambo salasai. Biasonyo ambo bamain jo adiak-adiak ambo. Kami biaso main salamo 2 sampai 3 jam tagantuang mood kami sajo. Peta nan kami mainkan pun baganti-ganti sasuai jo kainginan kami. Namun, peta nan paliang acok kami mainkan adolah erangel. Erangel memang adolah peta utamo di pubg mobile. Rato-rato urang pasti mamainkan peta erangel. Salain erangel kami biasanyo bamain juo di peta miramar atau sanhok. Dulu katiko masih ado vikendi, kami pun acok main di vikendi.


Anak mudo kini lah banyak nan sadar akan pentingnyo dana daruraik. Baru-baru ko ado salah satu perusahaan finansial, yaitu PT Bibit Maju Bersama nan manyadioan aplikasi nan baguno sabagai tampek bainvestasi tarutamo bagi para investor pamulo. Walaupun demikian, bibit ndak hanyo digunokan dek urang sabagai sarana investasi, malainkan digunokan juo sabagai tampek untuak manyimpan dana daruraik. Caro untuak mamulai investasi di bibit ko pun mudah. Kalian tingga unduh aplikasi bibit di hp kalian, kemudian daftar akun dan buka rekening sacaro online tanpa formulir. Pembukaan rekening bisandimulai dari  500 ribu sasuai dengan minimal investasi awal di bibit. Setelah salasai tadaftar, kalian akan di agiah 5 portofolio nan disesuaikan jo apo nan kalian butuahan. Abis tu kalian lah bisa mulai bainvestasi dengan mambali reksadana nan alah direkomendasikan.


Untuak urang nan punyo passion dibidang kuliner, banyak caro nan bisa dilakuan untuak dapek bagabuang. Caro nan alah banyak urang cuboan yaitu dengan mamasuki sakolah mamasak. Kini, banyak beasiswa nan tasadio untuak manunjang seseurang untuak dapek mangembangkan keahliannyo dibidang kuliner contohnyo beasiswa ka Le Cordon Bleu nan merupakan lembaga pendidikan tabesar di dunia untuak bidang kuliner. Caro untuak mandapekan beasiswa iko yaitu maisi formulir pendaftaran, malengkapi persyaratan administratif untuak keperluan dalam manyaleksi urang nan ka diagiah kesempatan. Persyaratan iko contohnyo sertifikat IELTS, transkip akademik, identitas diri. Satelah, sado persyaratan disiapan dan dilengkapi, maka kirim lalu email nan ado dicantuman dibrosur pendaftaran. Satelah mangirim berkas-berkas, mako dapek ditunggu informasi salanjuiknyo nan disampaian diakun pribadi atau postingan nan dibagian biko.


Ingek jo carito nan ado raksasa nyo, carito rakyat daerah Jawa,Timun Mas. Ado jando nan hiduik surang dan suatu katiko inyo batamu jo raksasa yang nio makan anak, lalu sabuik se namonyo sarni. Sarni mangecek kalau inyo ndak ado anak, disitulah raksasa maagiah inyo 2 biji ketimun. Ketimun nan alah gadang dan dipatiak jo sarni tanyato didalamnyo ado seorang anak. Saat patamo kali mancaliak timun tu pas alah dibalah, kalua warno emas nan tarang manyialauan mato, dicaliak sadamikian rupo tanyato ado seorang anak yang kamek. Konflik terjadi katiko sang anak alah gadang dan raksasa managiah janji sarni wakatu dulu, tapi sarni jo timun mas ndak nio ikuik apo nan diparintahan jo raksasa. Timun mas malawan raksasa dengan caro yang diajaan petapah, akhirnyo timun mas selamat dari kejaran raksasa.


Dalam agamo awak diaja an katiko nio sesuatu harus bausaho talabiah dahulu supayo awak bisa maharagoi hasil nan awak dapek an. Mode itu lo kalau kalian nio punyo badan nan tinggi.  Manuruik ambo kalian harus bausaho dengan acok-acok maloncek dari kini. Kalau alah labiah umua 21 tahun ndak akan ado pangaruahnyo lai. Jadi jan sampai talambek. Beko badan urang abih tunjang-tunjang kalian se nan pendek bondek surang. Walaupun faktor keturunan mampangaruahi tapi ndak ado salahnyo untuak bausaho. Untuak manunjang tu ambo raso kalian butuah tali skipping. Dengan tali skipping ko loncek kalian kan labiah ta arah. Selain itu kalian bisa lo mambaka lamak nan ado di tubuah dan mampakuek otot-otot kaki.


Produk makanan instan nan paliang banyak digemari yaitu mie instan. Mie instan ado duo jenis yaitu mie kuah jo mie goreng. Makanan iko dapek dibuek dima se selagi ado aia angek. Makanan iko murah dibaok kama-kama contohnyo katiko mandaki ka gunuang, pai camping. Selain itu, proses mambueknyo nan gampang, sabanta, dan praktis. Dalam mengolah mie instan kuah tahap-tahap yang paralu disalasaian yaitu partamo angekan aia sampai mandidih. Kaduo, masuakan mie kadalam wadah nan barisi aia angek tadi. Tahap katigo, masuakan bumbu-bumbu mie kadalam mie yang sadang tarabuih. Tunggu, sampai mie masak. Salin mie yang alah masak kadalam mangkok. Mie siap dinikmati.


Usaha nan haruih dilakukan  sabagai saurang pengusaha katiko inyo dilanda kerugian dalam malakukan usahanyo yaitu partamo manganalisa Letak kesalahan nan dilakukan oleh perusahaannyo sahinggo bisa rugi.  kaduo,  manyimpulkan  apa sajo nan manjadi permasalahan sahinggo perusahaan bisa dilanda kerugian.  katigo,  mancari tahu mangapa permasalahan tasabuik bisa tajadi kapado perusahaan.  kaampek, mamecahkan masalah nan ado dalam perusahaan jo mambuat strategi nan cukuik ampuh untuak mangatasi kerugian tasabuik takah mamperbaiki sistem produksi,  pemasaran,  manajemen dan lain sabagainyo.  kalimo,  mangetahui apa nan manjadi kekuatan  atau kelebihan perusahaan sahinggo hal itu bisa digunokan sabagai salah satu  strategi untuak manumbuhkan kambali perusahaan tasabuik.  keenam, mangeksekusinyo jo cepat dan tepat sahinggo perusahaan indak manunda-nunda untuak bargerak.


Sarapan adolah hal yang penting untuak mangisi tanago awak dan meningkek an aktifitas awak manjalani hari. Untuak pagi ko amak ambo nio masak sop dagiang untuak kami sarapan sarumah. Ambo manolongan dalam hal potong-mamotong  jadi ndak lo payah karajo ambo. Hal yang paling paralu adolah pisau dapua kok ndak ado pisau di dunia ko baa caronyo bisa dengan mudah buek motong bahan-bahan masakan. Untuang se pisau yang ambo pakai tajam jadi karajo ambo capek dan sop dagiang pun salasai dengan capek. Masakan alah siap wakatu nyo makan lai, potongan dagiang dan sayua nyo pun ancak dek gara-gara pisau yang ambo pakai tajam.


Caro mampasiapkan dana darurat. Banyak urang sabananyo tahu kalau dana darurat ko sangek pantiang untuak dipegang. Sayangnyo, indak sado urang nan bisa mampasiapkan dana darurat dengan elok. Nan partamo adolah hituang barapo dana darurat nan dibutuahan. Partamo-partamo, dunsanak haru ituang dulu barapo gadang dana darurat dunsanak paralu. Satiok urang butuah dana darurat nan nominalnyo babeda-beda. Dunsanak harus bisa manantuan barapo gadang dana darurat nan paralu dipunyoi. Nominal dana darurat ko bisa dipangarahui dek banyak hal, salah satunyo gadang pamasukan dan pangaluaran nan dilakuan untuak kabutuhan utamo. Dana darurat ko bisa pulo dipangaruhi kabiasaan nan dilakuan sahari-hari. Misalnyo sajo dunsanak naiak onda untuak baaktivitas atau dunsanak punyo hobi olahraga badminton.


Babarapo hari nan lalu sadang heboh video nan mancaliak an sapasang anak SMP nan mancaliak bakatnyo manampilkan dancesport di lapangan sakolahnyo. Tapi indak saketek mancacek ddari komenan urang di internet. Sampai-sampai urang dari sakolah minta maaf dan maagiah konfirmasi tantang video itu. Dancesport tantulah oalharga nan masih awam untuak urang Indonesia. Ado pulo keceknyo marusak generasi bangsa. Padahal rasonyo kalau tau tantang konsepnyo urang kan samarang mengeceknyo ajo muluiknyo. Tantunyo olahraga ko bukan dari negara timur dan awak sabagai urang rimur indak biaso macaliaknyo. Kalau awak mancaliaknyo dari sisi olahraga dan sisi kacomato nan labiah elok rasonyo indak ado pamasalahan yang mano iko alah masuak ka cabang olahraga nan dipatandiangkan.


Tahun 2018, Siska mandaftar kuliah disalah satu universitas negeri di daerahnyo. Siska mandaftar di jurusan Tataboga. Alasan inyo maambiak jurusan itu karna malanjuikan keahliannyo sewaktu SMK dulu. Akhianyo Siska ditarimo dibulan Juli 2018. Siska sanang bana karna dapek malanjuikan perjuangannyo untuak mengembangkan pengetahuan jo keahlian mamasaknyo. Dalam dunia perkuliahan, Siska manjadi labiah aktif dalam mangasah keahliannyo contohnyo acok ikuik lomba, seminar, praktek. Di Tahun 2020, Siska mulai mancoba untuak mampraktekan ilmu yang lah dipelajarinyo di salah satu Restoran terkenal dikotanyo dalam kegiatan wajib yang diadoan dek kampus yaitu magang. Disitu Siska dapek banyak ilmu yang salamo iko alun pernah dipelajarinyo.


Alah jaro ambo babalanjo online lewat website di Internet. Ambo kiro urang nan manggaleh di internet tu tapicayo sadonyo ruponyo ndak. Apolai kadai nyo tu alah punyo website surang. Nan tambah buek ambo sakik hati tu adolah iko ndak untuak pertamo kalinyo ambo balanjo online di internet tapi masih bisa juo takicuah. Bodoh bana ambo rasonyo. Padohal ambo tau ba a caro malacak nomor rekening panipu tapi sayangnyo ambo taingek untuak mancek rekeningnyo setelah pitih alah ambo transfer ka urang nan manggaleh. Betapa takajuiknyo ambo mancaliak ruponyo nomor rekening tu alah dilaporkan sabanyak 6 kali karano telah melakukan penipuan. Tarimo se jo lapang dado lai.


Katiko dirumah indak ado kegiatan atau karajo sadang ndak ado biasokan untuak mambarasiahan rumah karano mambarasiahan rumah tu penting untuak kesehatan dan kenyamanan kito. dengan barasiahnyo rumah bisa mambuek awak indak stres dan manjadi rileks. selain itu maituang ituang olahraga juo kan. mambarasiahannyo tu mulai dari manyapu, mapel, mambarasiahan wc, manjamua baju, mambarasiahan lawah lawah nan ado di langik langik rumah. sekalian juo awak mancek secara keseluruhan rumah awak tu dari penerangan sampai kelistrikan rumah itu sendiri. karano rumah marupokan tampek awak banyak maabihan waktu, tampek awak dan anak bini wak nantitingga. jadi kebersihannyo haruslah dijago. supayo sadoalah sanang dan tanang.


Agamo konghucu juo adolah salah satu agamo resmi nan ado di Indonesia. Agama ko punyo tampek ibadah yang banamo Kelenteng. Dibabarapo daerah, kelenteng juo acok disabuik Tokong. Salain manjadi tampek ibadah klenteng bafungsi juo sabagai simbol ajaran kapicayoan, spritual, pusek kegiatan sosial, panando sajarah perkembangan masyarakat tionghoa. Sacaro umum klenteng mamiliki bangunan khas bagaya tiongkok. Untuak nan alun tau baa caro urang tiongkok baribadah adolah nan patamo sambahyang maadok ka pintu, kaduo altar dibuek dari meja yang tinggi, katigo dilaksanaan sacaro paseorangan dan bisa juo di pimpin jo urang nan alah labiah gadang dan mangarati ilmu, kalau dirumah bisa oleh kapalo keluargo.


Mungkin bagi urang Minang ndak asiang jo salah satu alat musik tradisional, rabab, nan berasal dari Minang. Rabab ko mamiliki bantuak saroman jo biola. Nyo mamiliki 3 bagian yaitu badan, tangkai, jo kapalo. Tapi nyo mamiliki bunyi nan babeda jo biola. Bunyi rabab ko labiah khas. Biasonyo dalam acara-acara alek urang minang permainan rabab ko akan diiriangi dek panyanyi rabab nan biaso disabuik jo pertunjukkan rabab. Dalam rangko mamariahkan malam pesta baralek kakak ambo akan ado penampilan rabab di jam 7 malam. Bagi kawan-kawan sadonyo nan alun pernah mancaliak pertunjukkan rabab khas dari suku Minang kalian bisa langsuang datang ka rumah ambo malam ko


Bisnis rumahan adolah bisnis nan kini banyak di pakai dek urang untuak manambah pitih masuaknyo. Bisnis di rumah mamang sanag dan bisa di katoan mudah. Untuang nan di dapek pun akan batambah banyak sairang bakambangnyo bisnis tasabuik. Ado banyak janih bisnis rumahan nan bisa awak lakuan. Babarapo diantaronyo nan bisa di patimbangan adolah. Ide bisnis laundry, zaman kini urang alah samakin sibuak jo karajo masiang-masiang sahinggo susah untuak maluangan wakatu sakadar mancuci. Karano itu laundry bisa jadi piliahan nan di pakai dan diminati. Salain itu bisnis laundry ko mamang manggunoan modal nan tabilang gadang tapi gadang ko Cuma sakali untuak mambali masin. Modal akan baliak sairiang jo bakambangnyo bisnis.


Semester 1 Linda nan marupakan mahasiswa baru sangek-sangek mamerlukan jenis handphone nan dapek manunjang kegiatan perkuliahannya. Karano inyo alah mancubo untuak mandaftar salah ciek organisasi mako dari itu nan mamerlukan jenis handphone nan dapek mandukungnyo sabagai video editor di organisasi tasabuik. Karano dari itu Linda mamutuskan untuak mambali handphone bamerek Apple agar dapek manunjang kegiatannyo dalam organisasi tasabuik.  Linda biasonyo hanyo mamakai handphone Android biaso dengan Harga kisaran 2 juta  namun inyo maraso spesifikasi dari handphone nan iko indak cukuik manunjang dalam aktivitasnyo mako dari itu inyo ingin mangganti handphonenyo ka merk lainnyo itu Apple. Saat itu Linda mambali ciek buah handphone keinginannya. Satelah handphone tasabuik alah manjadi milik  Linda kini inyo pun manyimpan file-file dan mangedit video di  handphone-nya.  Linda sangek puas dengan handphone nan inyo miliki saat ini.


Olahragawan adolah panyabuik urang nan suko baolahraga atau urang nan banyak malakukan dan ambiak andil dalam olahraga. Sinonim dari olahragawan ko labiah acok awak danga jo kato atlet. Atlet ko urang nan pandai jo olahraga tatantu dan peranh mangikuik an sabuah kajuaraan atau kompetensi di bidang olaharga nan manjadi kapandaiannyo. Bakat di bidang olahraga nan biasonyo diasah untuak manjadi seorang atlet profesional harus malewati babagai pelatihan nan taruih manarui untuak dapek mancapai standar nan ado. Mimpi manjadi atlet indah mudah digapai, maskipun mampunyai bakat nan rancak sakaligus tapi kalau indak di asah indak ado tampek yang manyadiokan taraso manjadi sio-sio sajo.


Salah satu oleh-oleh nan sangek dikenal dari Sumatera Barat khususnyo ka Bukittinggi Yaitu karipik balado mampunyoi daya tarik nan sangek gadang. Rasanyo nan lamak teksturnyo nan gurih mambuek penikmatnyo sangek manikmati masuak asli Bukittinggi ini. Berbagai nan ado paguno untuak kasehatan tubuh. Yaitu sebagai sumber energi. Di mano singkong mampunyoi kandungan kalori lebih banyak dibandingkan kantang sahinggo sumber energi nan didapek lebih banyak. di dalam 100 gram singkong mangandung 160 kalori dengan karbohidrat sekitar 16-17% nan mambuek buah singkong iko cukup untuak manggantikan nasi. artinyo katiko mamakan oleh-oleh karipik singkong balado iko dapek manggantikan makan nasi pada waktu itu. salain itu mangandung vitamin K sahinggo baik untuak mambateh jumlah kerusakan pada saraf otak. dengan banyaknyo manfaat nan diperoleh jika mangkonsumsi oleh-oleh iko dalam jumlah nan cukuik. Jan ragu untuak mambali oleh-oleh khas iko katiko berkunjung ka Bukittinggi.


Persoalan LGBT nan kini sadang marak tajadi di masyarakat baik dalam nagori maupun lua nagori. Dalam pandangan Islam alah jaleh diharamkan dan dilarang hubungan seksual antara sasamo jenis dan hubungan nan indak sah. Islam adolah agama nan benar dan untuak manyikapi urang nan mamilki permasalahan tahadap orientasi seksual iko haruih dibedaan antaro urang dan perbuatannyo. Jadi dalam islam, perbuatan menyimpang harus capek untuak diperbaiki manjadi luruih baliak sahinggo kemaksiatan dan dosa indak didekati oleh umatnyo. Urang nan manyimpang tasabuik sabaiknyo dirangkul sacaro elok-elok dan manunjuakkan arah jalan nan benar sahinggo indak mangulangi kekhilafan atau pabuatan nan dilarang oleh Allah SWT.


Mamakan olahan dari pensi dapek manjadi salah satu pilihan nan dapek digunoan untuak mangganti dagiang jawi atau daging lain. Makanan olahan pensi ko tadapek 45 persen labiah protein nan takanduangnyo bahkan labiah dari protein nan ado didalam dagiang jawi. Mayarakat Sumatera Barat nan tingga didaerah sekitar danau nan mampunyoi pensi ko biaso mangolahnyo manjadi gulai,sup. Tapi pensi ko sabananyo dapek diolah majadi makanan lain tagantuang caro pengolahannyo. Makanan olahan pensi iko mambuek banyak dampak positif untuak kesehatan karano randahnyo lemak jenuh dan garam serta rendahnyo kolesterol. Makanan ekonomis dan mangutamokan kandungan gizi nan takanduang sahinggo mambaok banyak manfaat iko manjadi favorit banyak urang.


Penggunoan laptop saat iko alah manjadi salah ciek kebutuhan bagi  pelajar maupun urang-urang nan bekerja. Mako dari itu penting untuak tahu caro manghidupkan laptop dengan benar. caro mudahnyo yaitu dengan mambuka laptop talebih dahulu lalu manekan tombol power nan ado pada laptop. Paralu diingat bahwa jangan talalu sering manekan tombol, sahinggo disarankan untuak manekannyo sekali saja. Kaduo,  manunggu laptop mulai manyala dan masuk ka sistemnya. Semua laptop mamiliki waktu proses untuak manyala sahinggo awak haruih manunggu sampai laptop tasabuik benar-benar manyala. Ketigo,  mamasukkan kata sandi untuak laptop nan diagiah enkripsi agar laptop dapek tabuka dan masuk ka desktopnya. Kaampek,  manunggu laptop mamproses kata sandi nan alah dimasukkan  sampai desktop laptop muncul. Satelah itu barulah laptop dapek digunakan.


Salah satu makanan favorit ambo nan berasal dari daerah Sumatera Barat adolah Soto Padang. Kuahnyo nan kayo rempah emang pas bana kalau di makan katiko hari dingin-dingin ditambah lo sadang salemo. Kuahnyo ko selalu disajikan pas sadang angek-angek. Sangkiang angeknyo asok di ateh kuahnyo masih bisa awak caliak. Batambah sero kok di agiah jo lado. Padeh dan padiah bana rasonyo. Ditambah lo jo potongan dagiang nyo nan kariang sahinggo badaruak-daruak katiko di gigik. Isiannyo pun ndak cuma itu. Ado lasa nan lambuik, paragede, dan ditambah sapiriang nasi nan mambuek paruik kanyang. Ditambah lo jo teh es manih makin manjadi-jadi lamaknyo.


Tajun payuang (dalam Bahasa inggris: skydiving) iolah kagiatan olahraga di udaro dilakukan dengan caro lapeh landeh dari pasawat ketek, sasudah manantukan katinggian para atlet harus malompek dari katinggian tasabuik. Parasut nan disimpan di pungguang akan mangambang katiko tajun, dengan caro manarik tueh pado parasut tasabuik. Jumlah parasut nan dibutuahkan sabanyak duo, adopun satu untuak cadangan. Olahraga tajun payuang mamaralukan kasiapan mental sabalum tajun dari pasawat manuju daratan. Dek karano itu tahap pasiapan partamo sabalum malompek, para palatih akan mamintak para paloncek untuak malakukan paregangan. Tujuannyo untuak malenturkan otot-otot para paloncek. Salain itu, dengan malakukan paregangan maminimalisir raso tagang katiko malakukan lompatan di udaro.


apartemen kalibata balokasi di daerah kalibata jakarta selatan. apartemen kalibata mamiliki akses manuju kasiko pakai kereta. untuak kamari turunnyo distasiun duren kalibata. apartemen ko marupokan apartemen dengan bangunan nan alah lamo. Dikalibata ko kamarnyo pun murah murah. untuak kamar yang studio nan biaso haragonyo dimulai dari harago 300an. untuak ruangannyo full ac. di apartemen ko ado mall nyo dan food court untuak makan. food courtnyo pun cukuik lengkap. ado nasi padang, bakso, ayam gemprek dan makanan lainnyo. untuak minumana disiko banyak pulo variannyo, ado fore, mixue, janji jiwa, kopi kenangan, family mart dan lain lain. untuak tampek balanjo kasaharian ado indomaret, alfamart jo kadai kadai biaso. disiko ado lo ekspedisi untuak mangiriman paket.


Babarapo wakatu nan lalu den balangganan Netflix basamo jo salah ciek kawan lamo den samaso kuliah. Samanjak sibuk karajo, alah lamo rasonyo den indak malakuan aktifitas kasukoan den pas kuliah dulu, balamo-lamo mahabisan wakatu di muko layar laptop untuak manonton film.Film taakhia nan den tonton adolah film Indonesia bajudul Ngeri-Ngeri Sedap. Film iko bacarito tentang kehidupan suko duko sabuah kaluarga katurunan Batak. Den samo kawan lamo den ko mampunyoi salero genre film nan babeda. Kawan den labiah suko film nan alirannyo lucu, romantis, dan sadiah-sadiah, sadangkan den suko film nan genrenyo misteri, horror, jo thriller. Tapi sasakali film nan kami tontong samo, bantuak Hospital Playlist, 2521, Reply 1988, Uncounter dan babarapo serial drama korea lainnyo.


Mandapek an kauntuangan gadang marupokan salah csatu harapan bagi satiok urang nan handak mambukak jo manjalankan sabuah bisnis. Tapi indak salamonyo bisnis nan dikelola bajalan murah. Karugian pun akan ikuik mawarnai pajalanan bisnis. Indak bisa dipungkuri jikok dalam manjalankan bisnis jo usaho, karugian alah pasti tajadi dan manjadi sabuah risiko nan nio indak nio harus dilalui. Sabagai saurang pabisnis, kagagalan atau kabangkrutan dapek manjadi sabuah bayang-bayang nan manakuik an mangingek indak saketek modal nan alah dikaluan, baik modal finansial, waktu dan tanago. Untuak itu satiok palaku bisnis harus mamiliki stragtegi tatantu supayo dapek mancagah ataupun mampu mangantisipasi hal nan dapek mamicu karugian.


Talempong adolah salah satu alat musik tradisional dari suku Minang. Caro mamainkan talempong ko ado dengan Teknik Tradisional ado lo jo Teknik Modern. Kalau teknik tradisional talempong dimainkan dek 3 urang. Satiok pemain mamainkan 2 buah talempong nan dipacik jo tangan kiri. Caro mamaciknyo adolah nan diateh dijapik jo ibu jari dan talunjuak, sedangkan nan di bawah di japik jo jari tangah, kalingkiang, dan jari manih. Untuak tangan kanan bafungsi untuak mamacik dan manokok talempong. Kalau teknik modern, talempong dilatak an di ateh tampek talempong dengan bantuak mamanjang. Untuak mamainkannyo talempong langsuang di tokok se dari ateh tampeknyo dan hanyo mambutuahkan surang pamain.


Tari piriang adolah tari daerah nan berasa dari daerah Sumatera BArat. Tarian ko biasonyo ditampilkan di acara pernikahan dan acara-acara peresmian lainnyo. Samakin kamari tari piriang selalu mampacaliak an atraksi mainjak-injak kaco katiko tari hampia barakhir. Banyak nan mangecek an kalau untuak mainjak kaco piriang dalam tarian ko manggunokan hal-hal mistis. Tapi setelah mawawancaroi salah seorang pendiri sanggar tari di Padang, beliau mangecek an basonyo untuak manaklukan tarian piriang di bagian injak kaco ndak ado bahubuangan jo hal mistis. Supayo kaki ndak badarah katiko mainjak pacahan kaco tu tips nyo hanyo bamodalkan keyakinan dan sabalum manari hati harus barasiah alias ndak buliah sombong. Hanyo dengan melakukan hal itu InsyaAllah bisa berhasil manarikan tari ko sampai salasai.


Samanjak pandemi ko, nan manjadi paratian untuak pai liburan ko batambuah ciek yaitu lai aman kalau wak naiak tranportasi umum atau ndak. Kandaraan umum kan biaso digunoan oleh banyak dan baragam jenis  urang. Dari penelitian pun manyabuik kalau panyebaran virus corona ko mayoritas dari tampek dan tranportasi umum. Wak ndak nio pai liburan tapi baliak-baliakmalah mambaol panyakik. Kini alah ado sih protokol-protokol kesehatan nan harus dipatuhi kalau nio naiak transportasi umum. Salain itu pemerintah alah mawajiban urang-urang untuak vaksin sampai dosis katigo. Yo langkah kebijakan nan pemerintah alah cukuik elok untuak manekan penyebaran virus dan mailangan kekhawatiran urang nan nio liburan manggunoan kandaraan umum.


Cross trainer adolah alat fitness nan biasonyo dipiliah untuak mangetekkan paruik, dan iko biasonyo dipakai padusi, walaupun banyak juo nan laki-laki nan mamakainnyo. Katiko mamakai cross trainer, maka akan ado gerakan manyilang antaro kaki jo tangan sahinggo mambuek kito katiko latihan labiah optimal. Alat ko adolah inovasi antaro treadmill samo elipstical sahinggo manjadikannyo labiah rancak dan banyak manfaatnyo. Sabananyo tanpa cross trainer ko kito masih bisa latihan kardio, contohnyo bisa dengan jogging, bakareta, ranang, aerobic, atau jalan capek. Tapi kalau pakai cross trainer dapek maminimalisir adonyo cedera dan juo dapek mampamudah latihan, karano bisa dilakuan dari rumah, asalkan ado alatnyo dirumah.


McDonalds mangaluan menu kolaborasi jo BTS nan dikenal jo BTS meal. Kolaborasi iko merupakan salah satu kolaborasi brand retoran nan paliang sukses. BTS meal sananyo menu makanan nan cukuik sederhana yaitu McD Nugget, kantang goreng, minuman soda, dan saus. Nan mambuek menu ko bedo adalah saus piliahan BTS yaitu saus cajun jo saus padeh manih. Sayangnyo dari segi kamasan McD ndak banyak bausaho untuak kolaborasi iko, hanyo kamasan biaso tapi dirubah warnanyo jadi ungu sasuai jo ciri khas BTS. Tapi dari BTS meal se McD untuang parusahaan naiak sampai 65 persen dari tahun sabalunnyo manjadi USD 2,22 miliar. Emang kekuatan BTS ko ndak bisa diremehan.


Karugian nan tajadi dalam suatu parusahaan mampunyoi babarpo faktor nan mamiliki pangaruah nan gadang salam suatu parusahaan. Faktor tasabuik barasal dari dalam parusahaan atau luar parusahaan. Faktor partamo adolah modal. Jumlah biaya nan digunoan dalam usaho akan manantukan tingkek kauntuangan suatu usaho nan dilakukan. Katiko modal atau ekuitas indak dipakirokan dengan baik mako akan mangalamo karugian. Karugian tajadi karano jumlah modal nan dimiliki indak cukuik untuak mambayia sagalo jenis biaya atau panggunoan nan indak tapek. Faktor nan kaduo adolah manajemen nan buruak. Peran sumber dayo manusia nan dimiliki dek sabuah parusahaan sangek pantiang untuak kaberhasilan usaho nan dilakukan. Pihak nan marancakan usaho nan akan dilakukan marupokan pondasi awal kaberhasilan salam suatu usaho.


Kalau bakunjuang ka Payakumbuah, ado eloknyo mancubo hidangan khas payakumbuah yaitu Sate Danguang-Danguang. Sate Danguang-Danguang adolah sate nan dibuek dari dagiang hinggo lidah jawi nan disajian jo katupek takadang ditambah karupuak lado, rasonyo padeh, aromanyo nan harum kalua dari kuahnyo nan kental. Raso dagiangnyo 'smokey' dan potongannyo gadang-gadang mambuek salero makan batambah mancaliak sate ko. Sate iko babeda jo sate padang, mulai dari panyajian nan dipisah antaro katupek jo satenyo, dan warna kuah. Warna kuah sate danguang-danguang candaruang kuniang, sadangkan sate padang candaruang merah. Sate danguang-danguang nan patuik dicubo katiko kawan-kawan bakunjuang ka Payakumbuah adolah sate nan lataknyo di Pasa Payakumbuah. Sate iko ado dari pukua 17.00 sampai tangah malam.


Katiko Rina malakukan wudhu di salah satu kamar mandi sakolanyo inyo basuo jo Rani dan manitipkan mungkenahnyo ka kawannyo nan ka manuju mushola. Rina nan alah salasai wudhu pun langsuang mamakai perlengkapan sholat dan duduak di tampek nan alah Rina asingan untuaknyo. Saat itu, Sholat berjamaah nan imami samo guru agama tu mambaok jamaah sakitar 200 urang. Didalam mushola padusi mamakai mungkenah nan ado babagai warna untuak manutuik auratnyo. Sadangkan laki-laki mamakai saruang dan peci untuak perlengkapan sholatnyo tapi banyak pulo nan mamakai sarowa sakola nan panjang tanpa mamakai saruang untuak lampihannyo. Posisi sholat yaitu laki-laki nan barado dimuko sadangkan padusi dibelakang nan alah diagiah batas antaro barisan laki-laki dan padusi.


Pertamo kali ambo punyo hp pas kelas 2 smp. Dek ambo berasal dari keluarga nan sederhana jadi kalau nio sesuatu harus bausaho talabiah dahulu, contohnyo bausaho untuak bisa jadi juara kelas di sakolah. Jadi pas kelas 1 SMP ka naiak kelas 2 tu ambo alah buek perjanjian jo apa kalau misalkan ambo berhasil jadi juara kelas kali ko mako apa harus mambalian hadiah yaitu sabuah hp untuak ambo. Tapi nan jaleh ambo minta dibalian hp ka apa bukan untuak gaya-gaya an tapi emang karano kebutuhan. Guru pun alah manyarankan untuak kami punyo hp nan bisa digunokan untuak manarimo info-info dari sakolah melalui group whatsapp kelas.


Rock climbing atau panjat tebing adalah olahraga alam bebas yang manjadi salah satu bagian dari mendaki. Tujuan dari panjat tebing yaitu untuak menyusuri jalur pendakian yang sakironyo indak dapek dilalui hanyo dengan bajalan. Mako dari itu panjat tebing membutuhkan keahlian khusus atau teknik-teknik serta alat-alat yang memadai. Meskipun awalnyo panjat tebing marupokan salah satu bagian dari mendaki, kini panjat tebing manjadi olahraga tersendiri. Olahraga iko mengutamakan kelenturan dan kekuatan tubuh. Pemanjat atau climber pun harus pandai dalam manemukan pegangan atau pijakan di antaro celah bebatuan di tebing, kemudian seorang climber harus bisa pulo membaco jalur pemanjatan hanyo dengan mancaliak sisi tabiang.


Salanjuiknyo ado juo jenis kamera point and shoot. Makasuik dari poin and shoot ko mangambaan operasi sapanuahnyo otomatis (autofocus, mandapek an kendali otomatis jo white balance dll). Salah satunyo nan ambo pakai adolah kamera digital canon powershot sx620 yang warnonyo hitam. Manuruik ambo kamera canon ko indak diragukan lai kualitasnyo dan iko juo manjadi pilihan yang ancak untuak awak nan nio mambali kamera. Dikecek an juo stenberg manyukoi kamera jenis iko kareno mamiliki zoom 25x dan pegangan yang ancak dan punyo wifi bawaan juo. Ambo surang mambuktikan kareno mamakai kamera canon model iko, desainnyo ancak dan hasil gambarnyo pun ancak.


Kerak telor atau karak talua kalau bahaso awaknyo adolah salah satu makanan ciri khas daerah Betawi. Kalau awak pai jalan-jalan ka objek wisata nan ado di daerah Jakarta nan disekitarnyo pasti gampang bana basuo jo abang-abang nan pakai gerobak manjua karak talua ko. Caro mambuek karak talua ko gampang. Caro nan pertamo awak sangrai karambia nan alah diparuik sampai kariang dan warnanyo kecoklatan. Abis tu aluihan basamo jo udang rebon, garam, kaldu, gulo, dan lado bubuak. Langkah salanjuikno campuan talua, garam, marica, kaldu, bawang aluih, bubuak karambia jo nasi putiah. Abis tu kocok dan angek an se diteflon sampai mangariang dan bakarak di satiok sisinyo. Terakhir tingga ditaburan se karambia jo udang rebon tadi di ateh karak talua nan alah masak.


Lapau nasi uduak uni may tu manjua bamacam makanan khas sumatera barat. uni may ko bukak usaho basamo anak jo mantunyo. untuak bumbu nan dipakainyo suai bana dillidah wak sabagai urang asli minangkabau. Uni may ko bukak dari jam 5 pagi, tapi baru siap sadoalahnyo tu sakitar jam stangah 6 pagi. menunyo ado nasi uduak samo, lontong padang. Disinan ado bamacam gorengan pulo mah. ado tempe ado bakwan jaguang samo kue-kue khas sumatera barat. Karak kaliang, kipang, kripik balado, kacang tojin, dakak-dakak. Banyak subananyo lai ma, cuma ndak tacaliak sakiang banyaknyo kue nan di jua di lapau uni may ko. Lokasi kadainyo ado di kukusan depok.


Lisa marupakan mahasiswa semester 5 nan kini sadang dihadapi dengan pelajaran nan sangek mamusingkan. Salain itu,  perekonomian urang tuo Lisa nan sadang tahambek mambuek inyo seringkali terganggu tentang uang  hariannyo. Sahinggo Lisa mamutuihan untuak mangajak kawan-kawannyo agar dapek mambuka sebuah usaha dan mancubo untuak mandapekkan pengalamon serta kauntungan nan inyo dapek dalam usahanyo tasabuik. Karano kawan-kawan Lisa saat itu Setuju dengan idenyo untuak mandirikan sebuah usaha mareka pun mangumpulkan dana sabagai modal awal. Mareka mambuka usaha  buket bunga karano sebentar lagi akan ado wisuda sahinggo buket bunga marupakan barang nan cukuik laris dan dicari.   sampai mareka semester 8 usaha mareka tetap jalan karano mareka mampu mangatur kauangan serta pemasaran nan rancak


Delman marupakan alek transportasi nan biaso urang dulu pakai. Pamanfaatan kudo jo delman iko manjadi alat transportasi dek urang dulu yaitu untuak perjalanan jauah sahinggo pamilihan kudo sabagai mediannyo karano kudo mampunyoi fisik nan kuek. Delman dulu pernah digunoan untuak alek transportasi antar kota sabalum adonyo kereta atau mobil. Perubahan fungsi nampak dari zaman pemerintahan Hindia-Belanda. Sairing jo perkembangan zaman kini panggunoan delman biasonyo banyak untuak di tampek wisata. Hal iko digunoan sabagai panarik minat masyarakat mancubo manaiki alek transportasi jaman dulu sahinggo dapek bernostalgia atau mancubo hal baru. Sahinggo, usaha panyewaan kudo sabagai alat transportasi dapek dengan mudah dicari.


Patang ko viral PT. Es Teh Indonesia Makmur mansomasi netizen twitter @ghandoyy dek gara-gara unggahan twitternyo nan mangkritik salah satu produk Es Teh Indonesia yaitu varian Chizu Red Velvet. Keceknyo raso minuman ko manih bana mode maminum minuman nan diagiah gulo sabanyak 3 kg dan Es Teh Indonesia ko disumpahan bangkrut. Selain tu bamacam umpatan nyo kalua an lo dek si gandi ko di postingannyo untuak Es Teh Indonesia. Ambo pernah mancubo minuman ko dan memang manih bana rasonyo. Labiah manih daripado minuman-minuman manih nan pernah ado. Tapi yo caro si gandi ko nan salah mangritiknyo. Seakan-akan manggiriang opini urang banyak.


Makanan nan sehat dan bergizi ndak hanyo ditantuan dari bahan-bahan nan digunoan, tapi caro mangolahnyo tamasuak alaik-alaik nan digunoan untuak masak. Banyak jenis alaik masak nan dijua di pasa, ado nan tabuek dari basi, tambaga, tanah liek, atau perak. Beberapa bahan panci atau wajan bisa tabuek dari bahan nan manganduang zat baracun dan dapek mancemari makanan. Misalnyo teflon nan manganduang bahan macam kadmium dan merkuri, nan dapek mangancam kasehatan karno bisa manyababan kanker, panyakik jantuang, mental, gangguan saraf, ginjal, dan hati. Untuak itu wak harus bijak mamiliah alaik masak nan wak gunoan karno bisa bahayo untuak kesehatan. Mulai lah mancari alaik masak nan tabuek dari bahan nan labiah aman dan tahan lamo.


Hobi adolah suatu kesenangan akan sesuatu hal yang di sukoi urang, satiok urang pasti ado hobi nan inyo lakukan. Ambo punyo hobi banyanyi jadi lagu nan ambo baok kan biaso nyo lagu yang sadang hits atau populer bahaso nyo. Karano ambo sanang bana banyanyi jadi satiok disuruah banyanyi ambo sanang jadi indak di kamar mandi se suaro ambo kalua. Bantuak Malam ko ambo ado job yang maminta ambo untuak banyanyi di cafe dakek rumah. Awalnyo amak ambo ndak satuju kalau ambo pai malam, tapi ambo kecek an se ndak ka manga-manga gai do walaupun malam tapi lai ado yang mangawanan untuak ka cafe tu. Ambo akhirnyo diizinan untuak pai ka cafe tu tapi indak buliah labiah dari jam 10 malam.


Kacang tanah salalu tasaji katiko sadang manikmati waktu luang. Kacang tanah kerap dijadian camilan andalan di dalam rumah. Kacang tanah mamiliki banyak nutrisi nan dibutuahan dek tubuah. Meski damikian, apopun nan dimakan sacaro balabiahan dapek tantu babahayo bagi tubuah. Makan talalu banyak  dapek manyebaban masalah pado kesehatan. Talalu banyak makan kacang tanah di suatu waktu dapek manyebaban raso indak nyaman di paruik. Sembelit, diare, jo kambuang tamasuak masalah umum nan acok tajadi katiko makan kacang talalu banyak. Disaranan mangonsumsi kacang dalam jumlah nan sadang bia ndak tajadi masalah takaik paruik. jikok alah mandarito dek masalah paruik, sabaiaknyo baranti mangkonsumsi kacang tanah samantaro waktu.


Karusuhan Pialo Stanley Vancouver. Pado tanggal 15 Juni 2011, di Final Piala Stanley antaro Boston Bruins dan Vancouver Canucks, untuak partamo kalinyo Vancouver nan partamo manang. Karusuhan para panggemar Boston kamudian mulai tabantuak katiko patandingan alah hampia salasai. Salain itu, mereka mulai malempa botol k layar panonton. Manuruik babarapo saksi, sakalompok urangmamakiak sambia mangatokan, “ayo rusuah,” bahkan sabalum patandingan salasai. Banyak fasilitas rusak, oto nan dibaka, kadai kadai nan dijarah, dan saindak indaknyo ampek urang ditikam. Sakitar 140 urang luko luko, dan salah satunyo barakhia dalam kaadaan nan sangaik kritis. Polisi manangkok 101 urang. Pado 2015, pihak bawenang manjatuahkan total 887 dakwaan terhadap 301 urang.


Baranang dan lumpek tali marupokan salah satu olahraga yang mambuek wak tinggi. Den tingga di kampuang, jadi pas kelas 1 dan 2 sd den acok baranang di sungai, tapi satalah den kelas 3 sd, den pindah ka kampuang yang agak indak kampuang bana. Di situ jauah sungai, bajarak 15 menitan lah kalau pakai motor. Tu den nio tinggikan, soalny cito-cito den dulu nio jadi model, tapi indak kanai buliah wkwkw. Tapi den tetap juo nio tinggi, den bali skipping untauk lumpek-lumpek manambah tinggi badan den. Tapi indak teratur do, buak-buakan kadang olahraga kadang indak. Sahinggo hasilnyo kini kurang mamuehan. Tinggi den indak sampai 160 do, Cuma lumayan lah untuak gen kaluarga den yang indak tinggi alies minimalis


Kamera hp jaman ambo SMP jo jaman kini jauah bana kualitasnyo. Kamera jaman dulu dengan kualitas gambar nan dihasilkan sagadang 1 Mega Pixel se ndak tangguang bagengsinyo. Alah bangga bana punyo hp dengan kamera sarupo itu. Sedangkan kalau ambo caliak hasil foto-foto nan dulu pakai kamera hp nan alah ambo anggap keren ndak ado rancak-rancaknyo. Gambarnyo kabua, warna nyo buram, hasil gambarnyo kalam sahinggo ndak ado rancak-rancaknyo samo sakali. Kok dibandiang hp cino jaman kini masih jauah rancak hp cino. Selain itu, kamera hp jaman dulu tu cuma ado untuak di belakang hp se, ndak ado kamera muko nyo sahinggo ndak bisa selfie-selfie mode awak kini. Kalau nio ambiak foto surang harus babaliak an lo hp ko.


Caro yang paliang ampuh kini untuak manghadapi kerugian adolah dengan memanfaaik an media sosial. Teknologi yang alah bakambang samakin canggiah dan capek, mambuek media sosial punyo andil yang cukuik gadang untuak kabarhasilan bisnis. Awak indak manghabihan wakatu se mamainkan hp tapi bisa lo mamanfaaik an nyo. Kareno liwaik media sosial, awak bisa manariak konsumen dengan mudah. Untuak itu manfaaik an lah media sosial untuak bakembangnyo bisnis awak. Jan lupo juo awak harus aktif di akun sosial media bisnis awak untuak mambagian konten-konten manariak. Kalau punyo budget labiah kalian bisa jo mamakai fitur promosi untuak manjangkau konsumen yang labiah laweh lai.


Puaso ramadhan potang ko taraso sangek sanang.karano libur sekola,den jo kawan-kawan pai main kamaa saan,tapi asalkan kami baliak pas hari lah jam satangah 6,Den disiko buko puaso jam 6:20 minik. Lomaknyo pas puasa ramadhan tibo,samba-samba, makanen untuk buko lamak-lamak,ibu den biasonyo mambalien den gorengan,buek en samba ayam,boli es campur ditampek tetangga den,dll. Kalau lah sudah buko puaso,sebelum pai main den sholat maghrib dahulu sudah tu baru den pai main jo kawan manunggu sholat terawih,den nyo ajak dek kawan den untuk pai main kalua,kalau lah siap main baru lah den jo kawan den pai terawih ka masajik tadakek,di tampek den kalau sholat terawih 23 rakaat lah termasuk sholat witir,kalau lah siap sholat den nyo ajak den kawan den pai makan bakso di tampek urang ngaleh es campur atau ditetangga den.


Malakukan olahraga ringan di rumah bisa dilakukan sendiri. Salah ciek olahraga ringan nan dapek dilakukan di rumah yaitu sit up. baikut adalah cara-caro sit up dengan benar agar indak  manyakiti tubuh. Partamo yaitu mamposisikan tubuh dengan telentang lalu tekuk keduo lutut hingga telapak kaki manyentuh matras. Kaduo, mangatur nafas agar dapek mamberikan kekuatan kapado bagian inti. Selanjutnyo yaitu mangangkat punggung dari lantai dan perlahan-lahan naik ka ateh  serta mangarah ka depan. Lalu manurunkan kembali punggung nan sadang tegak tasabuik ka matras. Lakukan hal tasabuik sabanyak nan diinginkan baulang kali. Katiko malakukan sit up penting untuak fokus agar pernafasan dapek bajalan sacaro taratur sahinggo indak mambuek perut kram.


Kalau parkour talalu sulik untuak dilakukan, kalian bisa mampalajari olahraga ekstrem nan lain. Contohnyo adolah tinju. Tinju adolah olahraga ekstrim nan mampunyoi banyak manfaat. Tinju bukan hanyo bamanfaat untuak kasehatan, tapi bamanfaat juo untuak jadi benteng diri. Kalau kito manguasoi teknik tinju, kito bisa mambela diri kito dari urang jahek. Kito pun bisa manoloang urang nan sadang mangalami kasusahan atau sadang kanai parunduangan. Samantaro manfaat tinju untuak kasehatan malansir dari laman universitas medan area ado limo. Partamo adolah untuak mambaka kalori. Kaduo untuak manguekkan otot-otot tubuah. Katigo untuak mangurangi stres. Kaampek untuak maningkekkan koordinasi dan kasaimbangan tubuah. Terakhir adolah untuak pangganti olahraga kardio.


Kawasan Alahan Panjang akhia-akhia ko acok bana tadanga di talingo dan marupokan salah ciek destinasi wisatawan saaik bakunjuang ka Sumatera Barat. Baa indak, banyak bana piliahan objek wisata nan bisa dikunjuangi di siko. Partamo ado danau kamba atau labiah dikenal jo namo Danau Ateh dan Danau Bawah.ado pulo objek wisata nan banamo Bukik Cambai, dan nan paliang vira akhir-akhir ko adolah lokasi camping di tapi Danau kamba nan banamo Sky Lake Park. Di sinan kito bisa managakan tenda, atau kalau nio suasana nan labiah mewah bisa manyewa villa nan alah tasadio di sapanjang tapian Danau Kamba tasabuik. tampek wisata iko cocok bana dikunjuangi barami-rami jo kaluarga atau kawan-kawan.


Lisa nan saat itu sadang baada di kota Batam nan bakeliling dengan kakaknyo di salah ciek mall tabesar di kota Batam. Saat itu Lisa alah marencanakan untuak mambali MacBook agar kebutuhan kuliahnyo dapek tapanuahi. Saat iko Lisa hanyo mamiliki laptop biasa dan alah cukuik mamiliki banyak kerusakan mako dari itu Lisa maminta kapado kakaknyo agar diagiahkan  MacBook.  Lisa nan saat itu sadang bakuliah di jurusan desainer inyo pun maminta  agar dibalikan laptop nan dapek manunjang kebutuhan manggambarnyo. Saat itu Lisa mambali MacBook dengan spesifikasi Pro untuak digunakan dalam mandesain ataupun manggambar. Karano alah mandapekkan MacBook nan inyo inginkan  bisa dan kakaknyo malanjutkan keliling untuak mambali barang lain.


Pasti ndak ambo se nan marasoan suasana masajik nan sangat babeda katiko hari alang jo wakatu bulan puaso. Katiko hari alang masajik langang-langang se. Jan kan sampai saf belakang, ciek saf se taisi panuah alah tamasuak rami masajik nyo tu. Jamaah nyo pun bisa dikecek an cuma urang-urang nan alah tuo se. Sedangkan kalau bulan puaso saf nan ado dalam masajik tu seakan-akan ndak cukuik manampuang jamaah. Apo lai awal-awal puaso dan katiko sambayang tarawiah. Jamaah sampai malimpah-limpah kalua sangkiang raminyo. Dari mulai urang tuo sampai anak-anak ado. Andaikan masajik raminyo ndak cuma bulan puaso se bara lah ka rancaknyo.


Supayo hubuangan kalian langgeng jo pasangan kalian mako ado beberapa hal nan harus kalian lakukan selain mahormati dan manyayangi satu samo lain adolah nan pertamo, selalu bapikiran positif kapado suami atau istri kalian. Jan pernah bapikia nan macam-macam. Nan kaduo, agiah kepercayaan panuah ka pasangan sahinggo nyo ndak maraso galisah karano di curigai taruih manaruih. Nan katigo, jan pernah mamasokan kehendak kalian kapado pasangan. Biasokan lah untuak badiskusi katiko akan atau mainginkan sesuatu sahinggo pasangan kalian maraso diaggap. Nan ka ampek, saliang mandangakan keluhan satu samo lain. Nan terakhir, jan kamukokan ego masiang-masiang sahinggo manciptakan kondisi nan ndak nyaman dalam hubuangan.


Thrift shopping belakangan ko manjadi populer dan dianggap sabagai alternatif babalanjo dengan keunggulan tersendiri, tarutamo dari segi lingkungan. Industri Fashion manjadi salah satu penyumbang utamo polusi aia, plastik, dan emisi gas rumah kaco. Mengutip theprettyplaneteer.com, limbah yang dihasilkan oleh industri fashion rato-rato 31,75 per tahun. Sacaro Global, industri ko menghasilkan 13 juta ton limbah tekstil satiok tahun yang 95% di antaronyo dapek digunoan baliak atau di daiur ulang. Dek karano itu, thrift shop indak hanyo mengurangi sampah, tapi mangurangi polusi pulo. Kalau ciek item pakaian dijual dan dibali bekas, bakurang ciek item pakaian yang diproduksi. Sahinggo dapek mengurasi polusi bumi.


Kalau baru mamulai kaluarga baru awak butuah banyak alek dapua. Takah piriang, galeh, sendok, kuali, pariuk, kompor dll. Kalau mambali langsuang awak pasti panek mamiliah dan payah mambaok pulang. Karano itu kini alah ado aplikasi balanjo online namonyo shopee. Disiko awak bisa babalanjo indak paralu kalua rumah. Caronyo download aplikasi shopee d hp. Salanjuiknyo silahkan masuak jo email atau no hp. Isi data nan dibutuahan. Satalah itu bisa masuak ka barando takan pancarian di ateh. Ketik namo toko nan nio awak balanjo, atau bisa ketk namo alek nan awak cari. Satalah itu piliah barang nan awan nio. Satalah tapiliah takan bali masuakan jumlah nan nio awak bali. Satalah itu masuakan alamat, metoden pembayaran nan awak nio, lalu klik ok. Caliak di akun di bagian pamasanan. Caliak apokah barang awak alah di kamehan atau alah dikirim.


zaman dulu urang mambuek samba harus pakai cobek alatnyo memang kuek sebab tabuek dari batu tapi dibaliak itu kakuranganyo lo mambuek tangan awak padeh dek kanai lado. Kini zaman semakin modern ado yang namonyo blender, blender ko banyak bana manfaat nyo. Blender adolah bahan panggiliang bahan makanan salah satunyo lado, bisaloh manggiliang sayua, manggiliang dagiang, sampai bisa mambuek minuman yang es batunyo digiliang jo blender. Blender ko baguno bana untuak melumat bahan makanan yang padek. Caliak se lah urang zaman kini banyak yang manggunoan blender sebab lebih praktis dan bahan yang nio awak masak dapek jadi halus bana dari pado awak pakai cobek.


Hiduik batatanggo harus saliang manyapo. Ambo caliak katiko ambo liburan salamo duo minggu di kota tampek saudara ambo tingga. Urang di situ hiduik batatanggo surang-surang se nyo. Memang ado lamaknyo kareno indak kepo jo kahiduik an urang lain. Cuman indak elok juo kalah awak batatanggo tapi indak saliang manyapo, kareno urang nan hiduik batatanggo haruslah saliang ramah. Apolai kalau batamu haruslah manyapo, kalau indak tau namonyo agiah jo senyum saketek. Kalau nan ambo caliak di kota ko urang malah indak tertarik mangecek jo urang lain. Mungkin dek kareno sibuk karajo atau apo indak tau juo pastinyo. Baa lai urang babeda-beda memang.


Akhir-akhir ko perdebatan antaro penggemar Ronaldo dan Messi sadang angek karano piala dunia. Ambo pribadi jujur labiah manyukoi Cristiano Ronaldo karano inyo labiah dulu ambo tonton parmainannyo dibandiang Messi. Apolai Cristiano Ronaldo adolah pamain nan sangaika  bakharisma. Cristiano Ronaldo adolah pamain nan bisa bamain sabagai striker, sayok kanan, dan sayok kida. Sabagai striker, Cristiano Ronaldo sabananyo indak cukuik tinggi jikok dibandiangkan jo striker-striker lain. Tingginyo hanyo sakitar 185 cm. Badannyo pun indak terlalu barek, hanyo sakitar 85 kilogram. Namun, kaunggulan utamo Ronaldo bukanlah dari segi posturnyo, malainkan olah bola dan kakuatan fisiknyo. Ronaldo sangaik lihai dalam mangolah bola. Inyo bisa malewati labiah dari duo urang katiko bamain bola.


Sayua tu merupokan makanan yang dibutuahan lo dek tubuah manusia tetapi masih banyak dari masyarakat kito nan indak suko. Padahal banyak macam sayua mayua nan lamak, dari sayua lobak, mantimum, taruang, bayam, kankuang, dan lain-lain. Antah apo nan mambuek urang-urang indak suko jo sayua, padohal dari ketek pun kito alah diaja dek urang tuo kito supayo rajin makan sayua. Di Indonesia, sampah makanan jadi hal nan mamprihatikan, sabagian gadang itu tamasuak dari sayua mayua. Di tampek makan pun banyak sayua-sayua nan tabuang misalnyo kaya di pecel lele, di tampek nasi padang sudah tu di tampek nasi goreang pun baitu lo.


Pado hari ko di sakolah pas bana hari jumaik, Doni baraja hikmah dari carito kisah dalam Al-quran. Guru yang mampajalehan materi tentang hikmah-hikmah dari kisah nan ado didalam Kitab Suci Al-quran. Dari palajaran itu yang ambo tangkok adolah bahwa hikmah adonyo kisah dalam alquran adolah sebagai bukti akan karasulan nabi Muhammad saw yang manegaskan kalau itu adolah wahyu dari Allah SWT. Kisah dalam alquran ko adolah kisah yang istimewa bakualitas tinggi, mamiliki nilai dan tujuan yang dikanduangnyo taramat mulia. Sacaro jaleh nyo tujuan  kisah dalam alquran ko untuak manjalehan asas-asas dakwah, manuju Allah dan manjalehan pokok-pokok syariat yang dibaok oleh para nabi.


Kini banyak bana nampak urang bamain lato-lato. Ndak cuma anak-anak, urang dewasa pun banyak nan bamain permainan ko. Sabananyo permainan ko dulunyo alah pernah ado cuma kini baru hits baliak. Dima-dima se kini nampak juo urang sadang bamain lato-lato, sahinggo ambo bainisiatif untuak mambalinyo. Kok dicaliak urang bamain lato-lato ko murah se bantuaknyo, katiko ambo cubo ndak bisa-bisa. Alah mabiru-biru tangan ko dek balakak jo bola lato-lato ko. Bagi kalian nan tau caro dan tips supayo bisa bamain lato-lato tolong dm ambo yo. Bia ambo bisa lo bamain lato-lato. Masak kalah lo ambo jo anak-anak ariang di pinggia jalan tu.


Ado sabagian urang yang patamo kali baolahraga tapi nio nyo langsuang tacaliak hasilnyo. Misal ado urang nan nio kuruih padohal baru babarapo kali inyo baolahraga. Kadang ado juo yang baolahrag indak niek bana dan indak manjadian olahraga ko sabagai kebiasoan inyo. Siap tu kareno indak tacaliak parubahannyo, urang tu maleh lai nio baolahraga. Padohal manfaaiknyo pasti akan tacaliak, indak dari bantuak tubuh se tapi dari kasihaik an tubuh awak yang lain juo. Mangko dari itu, marilah untuak baolahraga, jiko indak tacaliak manfaaiknyo kini mangko awak akan manyadari manfaaiknyo suatu saaik. Nikmatilah olahraga dan kabiasoan elok awak yang lain, memang barek tapi kalau awak tau manfaaiknyo pasti lamak se manjalaninyo.


Ambo tau dan acok mancaliak patandiangan bulutangkis memang dari sajak ketek. Kareno di daerah ambo urang suko mamainkan iko, apolai apak-apak. Manuruik apak-apak di daerah ambo, pamainan bulutangkis ko marakyat dan bisa manyihaik an badan. Keceknyo sero juo katiko malaksanoan patandiangan bulu tangkis, jadi taraso ingek zaman gagah waktu mudo dulu kecek salah satu apak-apak di daerah ambo nan suko mamainkan olahraga bulutangkis. Di daerah ambo juo alah ado pakumpualan pacinto olahraga ko. Pamainan bulutangkis ko juo alah banyak dikenal jo masyarakat. Sampai-sampai bamain iko rasonyo ado musimnyo juo yang pas rami bana urang mamainkannyo. Patandiangan yang balangsuang di daerah ambo juo ado untuak anak ketek.


Takana juo pemandangan nan rancak katiko bakunjuang ka puncak bukik nan ado kampuang kawan den. Bukik nan tapampang lueh mangalilingi danau singkarak dari pangka ka ujuang. Puncak ko tumbuah ilalang nan indak talalu banyak. Ditumbuhi rumpuik-rumpuik hijau mudo nan manambah keindahannyo. Dari siko nampak pemandangan nan sangek rancak. Pemukiman nan dapek dicaliak dari ateh. Katiko malam nan dapek jaleh mancaliak lampu-lampu nan tarang mamanuhi daerah tu. Sapanjang jalan manaiki bukik dapek manikmati angin nan sajuak. Suasana nan langang mambuek suasana hati labiah tanang jo tentram. Jauah dari keramaian dan kebisingan kota. Tampek nan rancak untuak bafoto. Dari siko dapek mancaliak urang sadang latihan paralayang sahinggo manambah keseruannyo.


Acara Master Chef Junior Indonesia akhia-akhia ko mancuri parhatian bana. Baa indak, pas manonton acara tu kito bisa mancaliak talenta-talenta cilik nan dari ketek alah babakat mamasak. Den maikuikan bana acara nan dijurian samo Chef Arnold ko dari awal audisi. Audisi Master Chef Junior ko awalnyo dilakuan dibabarapo kota besar, satalah di seleksi, barulah peserta di satuan di Kitchen Master Chef Junior Indonesia nan ado di Jakarta. Anak-anak nan bahasil masuak ka dapua Master Chef Junior Indonesia, salanjuiknyo akan basaiang ciek jo lainnyo untuak mandapekan Gelar Master Chef Junior Indonesia. Satiok hari akan ado tantangan baru nan didapek dek anak-anak nan babakaik mamasak iko.


Bagi sasaurang nan baru bakecimpung di dunia fotografi atau sasaurang biaso nan ingin mamiliki hasil foto nan tajam serta jernih hendaklah mamiliah beberapa kamera nan direkomendasikan ini. Ado kamera nan bamerek Nikon d3500 nan marupokan tipe kamera  DLSR  dan mamiliki sensor APS-C CMOS. Selain itu desainnyo nan minimalis mambuek kamera iko nyaman diganggam katiko mamotret sesuatu. Mamiliki resolusi kamera sampai 24,2 megapixel mambuek hasil kamera iko cukuik tajam dan manghasilkan foto nan jernih. Untuak manampilkan hasil foto serta menu-menu nan ado di kamera iko akan tacantum di layar nan sabesar 3 inci. Kamera merk Nikon d3500 iko mamiliki lensa yaitu Nikon DX. Spesifikasinyo nan ditawarkan iko jugo sasuai dengan hargo nan mereka tawarkan yaitu sakitar 5 sampai 6 jutaan. Dan harga iko sangek cocok bagi pemula nan ingin mancubo manggunoan kamera. Mako dari itu bagi kamu seurang pemula indak ado salahnyo kamu mancubo kamera ciek ini.


Ambo Rizki, ambo punyo tatanggo samo gadang, namonyo Dio. Kami sakolah di tampek nan samo. Ambo ndak tau baa dan bilo masalah antara kaluarga Ambo jo Dio tajadi, tapi intinyo masalah tu badampak ka kami sabagi anak. Ndak jarang kami dilarang main basamo, apolagi pai main karumah masiang-masiang. Ambo pernah batanyi ka urangtu, dan Ambo raso masalah nyo ndak saparah itu sampai ndak basapoan ka anak-anaknyo. Ambo jo Dio barusaho maelokkan keluarga kami nan tapacah, karano iko Cuma kesalahpahaman. Bacakak ataupun saliang diam sasamo tatanggo sangaiklah merugikan kito sasamo, karano kito paralu tatanggo, kalau ado apo-apo dirumah nan tau dulu tantu tatanggo, karano urang tu nan tadakek, jadi ndak elok mambian masalah balaruik-laruik dalam bamasyarakaik.


Matcha adolah varian raso minuman nan den suko kalau nongkrong di kafe. Karano aden indak talok minum kopi, dek kabanyakan kopi nan ado di kafe kafeinnyo cukuik tinggi. Salain rasonyo nan unik, bagi den maminum matcha bisa mananangan mungkin karano bahan utamonyo teh. Salamo pancarian den mancari matcha talamak, jiko kawan-kawan mancari matcha nan disuguahan dingin, matcha blend nan ado di Kopibana Fallen Kitchen bisa jadi rekomendasi. kalau matcha nan disuguahan angek, matcha nan ado di Ten of Ten Coffee bisa kawan-kawan cubo. Salain matcha nan ado di Kafe, den manyukoi pulo minuman kemasan nan raso matcha. Diantoronyo, matcha nan diproduksi dek chocolatos, dan minuman susu nan dikaluaan dek Cimory. bagi den, kaduo minuman itu taraso creamy matchanyo.


Carito rakyat nan tasebar lueh dan cukuik diyakini samo masyarakat di daerah tatantu indak dapek langsuang ditarimo mentah-mentah ataupun ditolak bagitu sajo. Contohnyo batu gantuang nan ado didakek danau toba nan dikenal sabagai batu gantuang seruni. Manuruik legenda itu adolah batu tasabuik adolah seruni karano bantuaknyo nan manyarupoi saurang gadih. Hal ikopun dipakuek karano saat itu batu tasabuik alum ado dan posisinyo samo sawaktu Seruni tajebak di batu tasabuik sahinggo masyarakat dulu mampicayoinyo. Namun manuruik penjelasan ilmiah, itu adolah hasil dari alam dan indak ado sangkuik patuiknyo samo Seruni nan barubah manjadi batu. Namun, masyarakat tetap mayakini legenda Seruni karano carito turun tamurun nan alah ado dari dahulu kala.


Sewaktu liburan semester kuliah ambo disuruah pai balibur dek papa ambo ka Surabaya tampek salah satu keluarga kami. Awalnyo kami nio pai ka puncak bromo tapi dek cuaca ndak memungkinkan akhirnyo ambo di ajak ka Jatim Park Zoo 2. Manuruik ambo tampek ko sangat gadang dan mambuek ambo sangat terkesan. Ambo suko jo konsep pengelompokan hewannyo. Selain tu nan ambo suko adolah tampek ko punyo jalur satu arah nan mambuek awak bisa mancaliak sado binantang nan ado di kawasan wisatanyo tanpa terkecuali. Sarancaknyo kabun binatang nan ado di Bukittinggi bisa di buek kayak iko supayo ndak ado binatang nan ndak tacaliak katiko awak mangalilingi kebun binatangnyo.


Kalu kini awak sadang di Semarang, jan lupo untuak mambali oleh-oleh khas daerah yang populer juo yaitu Lumpia Semarang. Awak nan jauah pun bisa manitipan oleh-oleh ka urang dakek awak yang ado di semarang tanpa takuik lumpia nyo basi. Jan risau lumpianyo basi diperjalanan karena awak bisa mambali lumpia  yang alun digoreng. Babedo jo lumpia lainnyo, lumpia semarang ko mamiliki raso yang khas dan di sajian jo sambal khas inyo dan acar. Manuruik caca, zaman awak kini sadoalah alah dipermudah jadi ndak paralu risau kalau nio mambali sesuatu dari jarak nan jauah. Rasonyo pun babedo kalau awak mambali langsuang ka tampeknyo.


Kalau nio jadi atlet nan baprestasi dan disukoi jo banyak urang tantu harus gigiah. Memang ambo sabagai urang nan baru berkarir sabagai atlet pun acok maraso maleh untuak balatiah. Kadang bosan jo rutinitas nan di lakukan dari hari-ka hari. Apo lai kalau alah masuak karantina. Tapia do nan acok ambo lakukan supayo samangaik ambo tu baliak. Nan pertamo, ambo ingek baliak kaduo urang tuo ambo nan alah mandukuang hobi ambo ko. Kaduo, ambo badoa ka tuhan supayo dijauahan dari raso maleh nan marupokan sifat setan. Nan katigo emang ambo pasoan diri untuak bagarik dan mamulai karano sabananyo nan maleh tu adolah malakik mamulai. Kalau alah dikarajoan bana maleh tadi hilang surang se lai.


Ambo marasoan bana paneknyo kalau indak ado masin cuci. Jadi satiok minggu kan wakatu ambo mancuci, cuman minggu kini ko panek badan ko rasonyo. Jadi ambo daripado panek mancuci di kos, numpang jo kawan yang rumahnyo punyo masin cuci. Untuang lai ado kawan nan indak ngekos lai inyo tinggal di rumah. Kalau baju sadang manumpuak tu memang marasai kalau indak punyo masin cuci. Kalau di laundry an baju tu takuik indak capek salasainyo, sedangkan ambo paralu capek. Ambo baok lah cucian kumuah ambo ko ka rumah kawan. Pagi ambo pai dan langsuang mancuci, sore nyo alah salasai dan langsuang ambo baok pulang liak ka kos.


Waktu ketek ambo suko bana naiak odong-odong, tapi nan ambo naiak an dulu tu nan ketek muta-muta ditampek se jadi adoloh bedanyo jo nan ambo naiak an pas gadang ko. Sakolah kami mangadoan acara wisata patang tu dan kami pai ka tampek wisatanyo naiak odong-odong. Odong-odong nan ambo dan kawan naiak an samo-samo tu nan bisa jalan mengalilingi kota dan odong-odong nyo gadang lo, tapi nuansa odong-odongnyo ndak lapeh. Naiak odong-odong tu memang lamak bana sambia mancaliak-caliak jalanan soalnyo odong-odong tu tabukak jadi awak bisa mengekspos tampek-tampek nan awak lewati. Apolai kami pai sore ndeh yo bana naiak odong-odong sambia cuci mato.


Keberhasilan Jonatan Christie dalam meraih medali emas untuak Indonesia di nomor tunggak putra perseorangan bulu tangksi Asian Games 2018 ternyata indak lapeh dari pasan kaduo orang tuonyo. Pebulutangkis yang akrab disapa Jojo itu pun membeberkan pasan kaduo orang tuonyo yang disampaikan sabalum dan sasudah pertandingan. Ayahnyo berpesan kalau Jojo harus bisa mambuek Indonesia Raya berkumandang di Istora. Apo yang diharapkan sang ayah pun bisa dibuktikan oleh Jojo. Kalau mamanyo bapasan jangan capek puas dengan pencapaian yang diraih, terus bersyukur dan terus berjuang. Hal itulah yang diraso mambuek karir Jojo masih bersinar sampai saat kini ko yaitu doa dan restu dari kaduo orang tuo.


Sebagai saurang video editor dan designer ado beberapa jenis MacBook nan dapek digunakan untuak manunjang kegiatannya.  MacBook nan marupokan produk dari perusahaan Apple iko alah mangeluarkan versi tabaru yaitu MacBook Pro 16 inci di mana mamiliki chip M2 pro dan  m2 Max. Chip  nan digunakan dalam MacBook Pro 16 inci iko marupokan pengembangan dari chip M1 sahinggo kinerjanyo akan maningkat rata-rata 40% darisabelumnya.  Hal inilah nan manjadikan MacBook Pro 16 inci iko cocok untuak digunakan dalam mangedit video Selain itu desainnyo nan tipis serta mudah dibaok kemana-mana mambuek kelebihan MacBook iko dapek dibanggakan. Dengan spesifikasi nan begitu bagus mako katiko sasaurang mangeluarkan budget nan cukuik besar inyo indak akan meraso kecewa ateh produk nan inyo dapek.


Salanjuiknyo karakteristik saurang wirusahoan adolah salalu pacayo diri. Yakinlah usaho nan didirikan surang bisa sukses. Hal ko bisa turuik mandukuang karajo nan sadang dijalankan sahinggo diri manjadi labiah tamotivasi untuak mawujudkan sabuah usaho nan sukses.Yakin kapado kamampuan diri surang tanpa basikap angkuh dan bebal juo tamasuak kapercayaan diri daya juang tinggi. Salanjuiknyo barorientasi pado hasil. Manjadi wirausahoan bararti mampu barorientasi pado satiok hasil nan didapek an. Hal ko penting, karano dalam dunia bisnis akan salalu ado hambatan nan bisa sajo mampangaruhi untuak manyerah. Hal ko juo bakaitan jo kainginan kuek untuak mandapek an hasil nan maksimal dari sagalo usaho yang dilakuan.


Resep makanan nan amak dapek dari panjua mie ayam inyo catat di karateh dengan tujuan bia dapek dipraktekan di rumah.  Resep mie ayam nan tatulih tadapek alek-alek nan diparaluan contohnya pariuak, saringan untuak manyaring mie, sendok, dan alek lainnyo. Salain itu, resep barisi bahan-bahan nan diparaluan contohnyo sayua,mie, ayam. Bumbu-bumbu haluih pun indak lupo ditulih dalam catatan tu. Nan indak kalah penting dalam catatan resep makanan yaitu caro mamasak atau prosedur mamasak nan batua. Caro mamasak nan ado dalam catatan resep makanan tatulih indak talalu panjang cuma barisi poin-poin nan dijalehan sacaro singkek. Walaupun baitu, amak tetap ngarati caro mamasak mie ayam dek inyo alah mancaliak langsuang katiko panjua mie ayam mamasaknyo.


Hari ko hujan-hajan se taruih. Lamak bana rasonyo makan mie abuih ko mah. Apolai mie abuih ala urang Padang. Dek adiak ambo sadang di rumah, ambo suruah se nyo masak an mie abuih untuak ambo hahaha untuang punyo adiak lai panuruik. Katiko disuruah langsuang nyo buek an. Pas Mie ko lah siap langsuang ambo ambiak sendok jo garpu. Ndak saba mancicipi mie abuih nan kuah nyo merah, lah taraso bumbu mie abuih jo lado nyo di lidah. Bantuak Mie nyo pun rancak bana, ndak mantah ndak lo talampau mangambang, diagiah lo talua saparo masak. Pas disuok an ka muluik ondeh serasi bana raso mie jo taluanyo dalam muluik. Yo ndak salah mie abuih ko jadi salah satu makanan favorit ambo.


Ani suko bana mampalajari alaik musiak tradisional. Kini inyo sadang baraja alaik musik tradisional dari daerah Sulawesi Utara. Jenis bunyi yang ado di alaik musik ko bunyi idiofon. Ani cukuik babarapo hari untuak mampalajari alaik musik ko. Caro mamainkannyo dengan mamukul jo stik yang alah tasadio. Alaik musik ko terdiri dari gong gong ketek yang dilatak an sacaro mandata, kemudian diiriangi juo juo gong bagantuang yang labiah gadang dan drum juo. Manuruik ani yang alah banyak mamainkan alaik musik tradisional, Kulintang ko yang sadang dimainannyo kini hampia samo jo balerang yang dimainkannyo katiko di Marching Band. Kolintang ko bedanyo indak awak latak dibadan tapi inyo alah tagak jadi awak tingga mamukua sasuai nada.


Salain IdealPad, series laptop nan banyak dicari dek mahasiswa adolah lenovo yoga slim 7 carbon 13ITL5. Laptop iko mampu manjalankan game dengan resolusi 1080 dan 60 fps. Processor nan dipakai dek laptop series yoga slim ko adolah intel core generasi ka 11 nan tarintegrasi jo GPU intelris Xe. RAM dari laptop series yoga slim ko samo jo series IdealPad, yaitu 8 GB. SSDnyo samo ,yaitu 512 GB. Namun, laptop series yoga slim mampunyoi layar nan labiah ketek dari series IdealPad. Laptop series iko mampunyoi layar GHD 13,3 inci. Laptop series iko cukuik taba dengan ketebalan 14,9 mm dan mampunyoi bobot 1 kg.


Danau Singkarak nan takenal jo salah satu danau tapanjang di Sumatera Barat iko mampunyoi pemandangan nan sangaik rancak. Dikelilingi jo bukik-bukik nan manambah keindahannyo. Adonyo kasus-kasus urang tanggalam manjadian danau iko dirumoran maminta tumbal satiok tahunnyo. Masyarakat nan picayo jo hal-hal mistis mambuek rumor iko capek bakembang. Panjelasan ilmiah nan alah taruji mengenai kondisi dan bantuak danau singkarak nan haruihnyo manjadi pemahaman masyarakat. Bantuak nan cekung kadalam manjadiannyo mampunyoi pusaran aia di tangah sahinggo danau singkarak indak dibuliahan untuak baranang labiah katangah ataupun mancari ikan sampai katangah danau. Kondisi cuaca nan indak manantu,pusaran aia nan mambuek urang dapek tabanam tanpa basuo jajaknyo.


Tadapek babarapo parbedaan e-commerce dan marketplace dari babagai hal. BIaya pambuek an , jiko baminat untuak mangalola e-commerce sabagai platform jua bali, diparalukan investasi untuak mambangun website sarato pamaliharoannyo. Sadangkan apobilo manjua barang malalui marketplace, indak paralu mangaluakan biaya pandaftaran. Investasi akan diparlukan jiko nio manambah fitur bantuak iklan. Pado bagian produk, e-commerce biasonyo digunokan sabagai platform untuak manjua barang dari sabuah merek nan mampunyoi brand awarness nan tinggi. Sadangkan marketplace adolah tampek manjua barang-barang umum, bantuak grosir pakaian dan kabutuhan sahari-hari. Salnjuiknyo promosi, promosi na dilakukan untuak e-commerce dan marketplace tantu babeda. Pangguno mangatur strategi pamasaran surang jikok mampunyoi e-commerce. Sadangkan promosi pado marketplace adolah salah satu nan alah ditetapkan, pangguno paralu mangaluakan biaya tambahan untuak manawrkan barang di platform tasabuik.


Anak-anak dulu suko bana main Play Stasion. Selain Play Stasion ado lo namo game nan manyarupoi yaitu Vicom. Bedanyo Play Stasion jo Vicom ko adolah kalau Play Stasion game nan ado di dalamnyo cuma ciek. Misalkan kalau kasetnyo game bola mako awak cuma bisa bamain bola se. Kalau nio main nan lain awak mesti bali kasetnyo lo liak. Sedangkan kalau Vicom ciek kaset tu bisa banyak game. Bahkan bisa ratuihan game. Mulai dari game loncek-loncek, game bola, game balap, dan lain-lain. Ado sadonyo. Kalau ambo labiah suko mamainan permainan nan ado di Vicom karano labiah banyak piliahan. Apolai game balap sky. Suko bana ambo tu.


Sakolah an ambo banyak bana yang mancari atau sadang marekrut anggota dalam ekskul inyo. Ambo bak itu juo, untuang se lumayan banyak nan nio masuak ka ekskul Bola kaki. Bola kaki atau sepak bola ko memang paliang disukoi jo anak laki-laki. Bamain bola kaki banyak bana manfaaiknyo kareno samo se awak alah baolahraga. Manfaaiknyo malatiah otot, elok untuak jantuang, manjago kasihaik an tubuh dan mental juo. Aktivitas manandang bola marupokan latihan kardio juo yang mampu mambantuak perkembangan fisik. Untuak itu, marilah untuak adiak-adiak nan nio masuak ekskul supayo jan ragu untuak masuak ka ekskul Bola Kaki atau sepak bola ko.


Naira mempunyoi keluargo yang harmonis, suato katiko inyo bacakak jo abang nyo dek gara-gara buku catatan naira hilang ntah kama. Abang nyo ko alah mangecek an ma tau inyo di ma buku catatan si naira ko, jadi inyo ndak nio manolongan naira mancari buku tu soalnyo naira kok indak batanang mangecek ka abang ngo langsuang berang-berang se. Abang nyo ko baradu muluik jo naira, manuruik abang nyo kalau nio batanyo tu harus mangecek elok-elok jan bantuak urang manuduah se. Akhirnyo si naira ko sadar dan minta maok ka abang nyo. Bisuaknyo abang nyo manyanangan hati naira lo jadi diajak nyo pai liburan ka aia terjun basamo jo saudara nyo yang lain. Bagi naira liburan ka aia tajun ko bakasan bana soalnyo inyo baru baelok an jo abang nyo, kiro e abang nyo ko elok bana.


Usaho handicraft atau dikenal jo namo kerajinan tangan adalah usaho yang dimulai dari hobi atau kreativitas. Handicraft marupokan kegiatan seni yang menitik beratkan kapado keterampilan tangan dan mampunyoi fungsi untuak mangolah bahan baku yang acok dijumpai di sekitar lingkungan yang diolah manjadi benda-benda seni yang bernilai dan bamanfaat. Dengan maubah barang nan awalnyo indak memiliki nilai jual manjadi barang yang memiliki nilai jual tinggi. Bajualan handicraft atau souvenir sabananyo hampia samo jo manjua pernak-pernik kebutuhan anak atau remaja. Namun agak saketek babeda caro pembuatan dan distribusi penjualannyo, tagantuang target pambalinyo. Contoh sederhana dari hasil kerajinan tangan di Indonesia adalah relief atau ukir, batik, sulam, keramik grafis, cinderamata, anyaman, patung, tenun, hiasan dinding, aksesoris, dan lainnya.


Dalam iduik kito paralu samo yang namonyo rancano. Manga dan baa kito lakuan sesuatu. Ndak kalah pantiang samo simpan manyimpan piti. Piti adolah hal nan sensitive, apopun bisa tajadi karano piti. Jadi kito paralu manyimpan piti untuak hal jo kondisi tadasak. Manyimpan piti artinyo kito manyisiahan sabagian dari piti nan kito punyo, baiak itu dari siso balanjo ataupun hasil dari usaho nan di punyo. Manyimpan dana darurat bukan hanyo babantuak piti sajo, namun bisa jo investasi. Kini banyak investasi-investasi nan bisa dilakuan, namun harus bapandai-pandai dalam mamiliah investasi, jan sampai kanai ota samo investasi bodong. Piliahlah tampek dan caro nan tapek untuak manyimpan piti, supayo disaat sadang dalam masalah, kito punyo simpanan nan bisa dipagunokan.


Maskipun olahraga ekstrem barisiko tinggo tapi bisa pulo maagiah manfaat pado kesehatan fisik dan mental. Partamo, kamampuan untuak tatap fokus, malakukan olahraga ekstrem sacaro taratur sabananyo dapek mangubah susunan kimiawi pikiran. Katiko tajadi, kito manjadi labiah mampu untuak tatap tanang dan fokus salamo situasi nan panuah takanan. Kaduo, panghilang stress, olahraga ekstrem sabananyo adolah panghilang stres. Bahan kimia dopamin, nan diinduksi dek utak akan mambantu kito untuak tatap bahagia. Katigo, manurunan barek badan, karano olahraga ekstrem batuah-batuah mangharuskan kito untuak baolahraga. Poin bonusnyo adolah olaharag ekstrem jauah labiah manyanangkan daripado olahraga biaso. Kaampek, otot nan sehat, olahraga ektrem mambutuahkan otot kito untuak manggarik jo caro nan indak biaso daripado aktivitas harian kito.


Pas di siang hari,Kaila mandanga ado urang maumumen dimasajik kalau biko malam ado acara pengajian dalam rangko manyambuik maulid nabi yang di lakuen pado tanggal 07 oktober 2022.mandanga pengemuman tu Kaila langsung pai ka rumah kawannyo nan banamo Reva,Pas lah sampai kaila dirumah Reva,Kaila langsung mangeceen ka Reva kalau biko malam ado acara pengajian maulid nabi di masajik gando,Reva mandanga tu Reva namuah pai ka masajik. Sasudah Kaila maajak Reva,Kaila lalu baliak ka rumah nyo. Dan hari pun lah malam,siap sholat isya Reva jo kaila lah pai ka masajik gando untuk mandanga pengajian maulid nabi. Sasudah 3 jam kemudian,pengajian alah salasai,akhianyo Kaila jo Reva baliak ka rumah masing-masing.


Pado hari Minggu  setelah didikan subuah, tapeknyo jam 6 pagi, ambo jo kawan kawan pai ka pantai. kebetulan pantai ko dakek jo rumah ambonyo. kalau bajalan kaki cuma butuah waktu satangah jam. kami disinan mancaliak pasa lauak dan mancaliak nelayam maelo pukeknyo dari tangah lauik. satibonyo pukek tu ditapian, pukek pun dibukak dan awak bisa mancaliak ikan apo se nan ado disinan. disinan ambo baru tau partamo kalau ubur ubur tu warnanyo bening dan indak kaya yang awak caliak di film film do. untuak macam ikannyo indak lo banyak bana do, tapi di dominan deh lauak taneman dari pado gambolo aceh.


Sushi adolah makanan dari japang nan tadiri dari nasi jo lauak sarupo makanan lauik, dagiang, sayua nan mantah maupun nan alah masak. Tapi lai tau sanak ba a etika makan sushi ko sabananyo? Jadi supayo ndak malu-maluan ado etika nan paralu awak tau katiko makan sushi. Apo se? Pertamo, makan sushi tu ndak mesti pakai sumpit, buliah pakai tangan dengan manggunoan ibu jari jo jari tangah untuak manjapiknyo. Kaduo, awak bisa tambahan kecap asin supayo labiah lamak, jan dicampua jo wasabi. Kalau nio wasabi tambahan se tanpa kecap asin ka sushi tu. Nah yang terakhir ko celupan bagian ikannyo ka dalam kecap asin tu, karano kalau nasi bisa tanggga-tangga nyo ka dalam kecap tu. Terakhir, makan sushi tu sakali suok dengan posisi ikan di lidah bia makin taraso lamaknyo raso sushi tu.


Pendidikan jasmani dan olahraga adolah pelajaran nan paliang disukoi di sekolah khususnyo Sekolah Dasar. Hal iko karano sasuai jo umua anak SD nan emang sadang sukonyo bamain. Dalam pendidikan jasmani olahraga ndak hanyo tentang gerak sajo, tapi banyak hal nan bisa diajan ka anak. Gutru harus mampu dan juo harus kreatif dalam maagiah dan manyalipan pemelajaran dalam permainan. Karano emang di umua SD adolah waktu nan rancak untuak mambantuak karakter anak. Salain itu, guru pun bisa mancaliak apo ado siswanyo nan punyo minat atau bakat dibdang olahraga. Kalau ado guru harus bisa berkontribusi jo urangtuo untuak samo-samo mambimbiang anak mangembangkan bakat nan nyo punyo.


Tempe kini alah mulai dikenal jo urang-urang lua nagari. Makanan nan mudah wak dapek di Indonesio iko, kini disukoi oleh urang-urang lua nagari nan butuah asupan protein nabati tarutamo urang vegan dan vegetarian. Kandungan protein tempe ko tinggi, dalam 166 gram tempe bisa manganduang sampai 31 gram protein. Di lua nagari ndak hanyo ado tempe nan tabuek dari kacang kedelai tapi alah ado tempe dari kacang merah, kacang hijau, jo kacang koro. Tempe pun bisa dimasak jadi bamacam-macam makanan atau camilan.  Awak harusnyo labiah bangga jo makanan khas Indonesia iko, jadi marilah tingkekan konsumsi tempe untuak asupan makanan nan labiah sehat.


Ambo takajauik bana pas sadang olahraga, malah diberangan jo kawan ambo. Tanyato inyo indak berang, cuman bakeluh kesah se sampai tagadang suaronyo. Indak tadugo se inyo agak mangarehan suaro, kan ambo jadi takajuik juo. Padohal sabalumnyo elok-elok se pas ambo baolahraga jo inyo. Keceknyo inyo panek bana baolahraga, taruih tu manga ambo maajak nyo olahraga taruih kecek kawan ambo ko. Manuruik ambo baolahraga itu memang awalnyo harus dipaksoan, siap tu manjadi kabiasoan. Kareno setelah awak alah marasoan baa banyak manfaaik yang tajadi bagi tubuh awak katiko salasai baolahraga. Pastilah awak manjadi suko dan alah tabiaso, sahinggo indak lo sakik-sakik bana badan.


Hotel Grand Mercure Kemayoran adolah salah satu hotel bintang 5 nan talatak di daerah Jakarta Pusat. Hanyo paralu berkendara salamo 5 minik untuak ka toll Kemayoran dan 10 minik ka taman impian jaya ancol. lokasinyo strategis dan fasilitasnyo lengkap, ado kolam baranang lua ruangan, ado pusek spa dan disadiokan pulo wifi nonstop nan lancar. resepsionis nyo bukak 24 jam, dan restoran nyo manyadiokan banyak jenis makanan dari berbagai negara mulai dari makanan barat, timur tengah sampai makanan khas Indonesia nan tantunyo rasonyo indak diragukan lai, dimasak dek koki bintang 5. Tiok kamar pun dilangkoki jo AC dan TV 42 inch. Indak itu sajo, untuak tiok kamar pun disadioan teh, kopi dilengkapi jo gulo dan creamer, sandal hotel, perlengkapan mandi sampai lamari pandingin ketek untuak malatakan makanan atau minuman. Bagi sanak nan dari luar kota dan pulang pai jo pesawat, jarak dari hotel ka bandara Soekarno Hatta indak sampai sajam perjalanan.


Dimasa Indonesia mengalami lockdown akibek covid-19 nan tajadi, banyak urang nan mangisi waktu luangnyo salamo dirumah untuak manonton film. Kini banyak drama-drama nan manjadi perhatian gadang khususnyo drama korea nan kini sadang angek dibicaroan dibabagai kalangan. Drama korea kini indak paralu diraguan popularitasnyo. Alur carito nan manarik manjadi salah satu alasan banyak urang manonton film iko. Bagi pencinta musik jo budaya korea, drama nan diproduksi di negeri ginseng iko dianggap sangek manarik untuak ditonton karena pemeran film nan menarik, akting pemain yang rancak sasuai jo tema film. Maningkeknyo minat manonton film korea mambuek berkembangnyo pengetahuan dasar tentang budaya negara lain.


Sacaro umum pengertian tetangga adolah urang nan sacaro fisik paliang dakek jaraknyo dengan tampek tingga awak. Bahkan tetangga ko bisa dikecek an sabagai lingkaran kaduo setelah keluarga inti. Kalau manuruik Kamus Besar Bahasa Indonesia (KBBI), tetangga adolah urang nan tingga di sabalah rumah awak. Sedangkan kalau manuruik Islam tetangga tu adolah 40 rumah dari satiok penjuru rumah awak (40 rumah dari utara, 40 rumah dari barat, 40 rumah dari timur, dan 40 rumah dari selatan). Dari pengertian tetangga manuruik Islam tu berarti salamo ko banyak urang nan salah. Salamo ko banyak nan mangaap basonyo tetangga tu hanyo urang nan tingga di sabalah suok jo kida wak se.


Nan ambo tau sambayang Jumat bagi laki-laki baagamo Islam tu wajib. Wajib artinyo bapahalo kok dikarajoan dan akan badoso kok ditinggakan. Tapi ba a kok banyak urang Islam nan bajenis kelamin laki-laki masih santai dan terkesan ndak peduli katiko maninggakan solat Jumat. Padohal solat Jumat ko cuma sakali saminggu. Apokah karano ndak tau atau semato-mato hanyo karna maleh. Wallahualam.  Apolai apak-apak nan alah gadang, alah balig, harusnyo bisa manjadi contoh bagi nan mudo-mudo tarutamo anaknyo. Kok urang gaek alah ndak sambayang kebanyakan beko anak-anaknyo ndak beda jauah. Ba a lo caronyo umaik muslim ko ka maju. Perintah agamo nyo se ndak nyo karajoan.


Sajumlah penelitian manyabuik kalau lari sekitar jam 6-8 pagi akan manunrunkan tekanan darah. Samantaro lari di jam 7 pagi akan membantu mambuek lalok labiah nyenyak. Kalau kalian khawatir jago kasiangan, manfaat lari pagi jam 10 pun masik elok untuak dilakukan. Salamo kondisi udari masih barasiah. Saindaknyo lakukan salamo 12 menit atau labiah. Diketahui tujuan utamo lari pagi untuak mempertahankan tempo gerakan, tanpa menyebabkan banyak ketegangan. Namun bagi yang punyo kondisi tatantu sebaiknyo berkonsultasi talabiah dahulu. Jadikan kegiatan ko sebagai rutinitas olahraga ringan untuak mandapekan manfaat lari pagi sacaro maksimal. Selain mandapek manfaat dari bajamua sinar matahari, kito bisa maningkekan imun tubuh.


Bagi kalian nan tingga di kota Padang dan ingin mancaliak keindahan dan keunikan dari rumah gadang ndak paralu jauah-jauah pai ka Istana Pagaruyuang nan talatak di Nagari Pagaruyuang, Tanjuang Ameh, Kabupaten Tanah Datar, Sumatera Barat. Kalau ado keluarga kalian dari luar Sumatera Barat nan bakunjuang ka rumah kalian baok se nyo ka Taman Melati. Disitu kalian bisa mampacaliak an betapa gadang dan indahnyo rumah adat awak kapado sanak saudara atau kawan-kawan kalian. Setelah tu, kalian bisa lo pai ka Museum Adityawarmannan lokasinyo masih dalam satu lingkungan jo rumah gadang ko. Disitu kalian bisa mancaliak-caliak peninggalan-peninggalan adat budaya Minangkabau di maso lalu.


Catur adolah pamainan nan manggunoan strategi untuak manang. Tapi apokah catur adolah salah satu cabang olahraga? Jawabannyo iyo. Alasannyo? Kironyo catur indak langsuang diakuik manjadi sabuah pemainan olahraga, walaupun pamainan ko alah ado sajak dahulu. Catur ditetapkan manjadi pamainan olaharaga katiko tahun 2000 dan indak sakadar pamainan pengaturan strategi. Olahraga utak nan mampagunoan strategi jo kosenstrasi tinggi ko kini alah banyak dijadian partandingan resmi dan sampai tingkek dunia. Karano manggunoan utak indak kasadonyo nan bisa bamainan, tapi bisa dicubo sadari ketek nan mano ancak untuak utak anak nan baru bakambang. Dimulai dari panganalan nan manyangkan sampai mafasilitasi babagai kaparluan bantuak papan caturnyo.


Sekitaran komplek rumah ambo ko kini amak-amak tu lah abih manjua di muko pakarangan rumahnyo. Mungkin karano di komplek rumah ambo ko banyak anak kos jadi kalau lah sore ka malam tu nyo mancari apo nan ka dimakan dan ka dikulek sadonyo. Alah saat nyo awak mamanfaatkan peluang nan ado. Ambo caliak alun ado nan manjua kantang goreng pakai bumbu-bumbu baraso ko lai do. Ambo buek lah kantang babumbu ko. Bagi kalian nan nio mambuek kantang babumbu ko untuak di jua ko rancak bana. Caro buek nyo ndak payah. Pertamo kalian buka kantang goreng tu, abis tu galimangan jo tapuang lalu goreng jo minyak angek. Beko kalau alah salasai tunggu dingin santa tu tuangan bumbu-bumbu barasonyo tu lai. Bisa kalian agiah bumbu barbeque, balado, jaguang baka, dan lain-lain. Mak nyus.


Kawasan Kota Tuo sia yang ndak jo tampek iko, tampek ko memang dari dulu alah terkenal dan hampia satiok hari pasti rami. Kota tuo ko baru di paelok an baliak jadi tambah viral di kalangan masyarakt soalnyo baru di revitalisasi. Manuruik ambo kota tua ko memang dari dulu alah terkenal, urang sumatera dan daerah lain nan pai jalan-jalan ka jakarta pasti tujoanyo rato-rato nio ka kota tua kareno selain gratis lai banyak juo tampek foto yang classic dan ancak. Banyak urang manjua makanan khas urang tu di kota tua, mulai dari minuman selendag mayang  yang melegenda. Beberapo ruas jalan pun ndak dibuliah an lai kendaraan bamotor parkir disitu soalnyo rami urang pajalan kaki.


Kapatang ambo jo keluarga besar baru salasai dari acaro makan-makan di kayu-kayu restoran, jadi restoran ko mengusung tema dengan konsep kayu yang alah dibuek dengan gaya modern. Jadi kami alah lamo ndak makan-makan dilua basamo adolah ambo caliak kayu-kayu restoran yang cocok bana jo personil kami yang banyak ko tampeknyo adem lo. Kalabihannyo tampek makan ko bisa barami-rami awak, cocok bana jo jumlah tamu yang rami. Menu nyo lamak-lamak lo berbagai macam khas makanan Indonesia. Restoran iko tampek nyo di Tanggerang jadi ndak jauah bana dari rumah ambo, jadilah patang tu kami makan di situ lai lo lamak makanannyo di kayu-kayu restoran.


Ide jualan di rantau dan ambo yakin jo banyak yang suko jo makanan iko. Makanan ko khas Sumatera Selatan sabananyo. Ambo jualan model, nah urang di tampek ambo marantau ko bantuak nyo suko bana jo tapuang-tapuangan. Ambo lai bisa mambuek model ko, indak lo ado urang yang manjua iko. Buek lah ambo model ko, jadi ambo manjua model dari rumah se. Bantuak model ko buek nan alun tau, inyo samo se bantuak pempek cuman iko bakuah, labiah kenyal dan ado isian dalam bantuak tahu, di kuah nyo ado lo jamur dan diagiah io soun. Pokoknyo lamak lah model yang ambo jua, jadi untuang se urang dakek rumah ambo lai suko.


Bakpia Pathok adolah salah satu oleh-oleh khas daerah Jogja. Memang banyak daerah lain nan punyo makanan manyarupoi bakpia pathok ko cuma tetap mamiliki raso nan babeda. Bakpia Pathok ko ndak buliah ndak dibali kalau awak jalan-jalan ka jogja karano katiko alah mancubo sakali pasti mancandu. Ditambah lo kini varian nyokini ndak cuma ciek raso se. Kini Bakpia Pathok alah punyo macam-macam raso. Ado raso coklat, keju, dan kacang hijau. Nan uniknyo dari Bakpia Pathok ko adolah produsen nan manjua ko pakai nomor. Misalnyo Bakpia Pathok 25, Bakpia Patok 75, dan lain-lain. Kalau kalian ka jogja badoso kalau ndak baok buah tangan Bakpia Pathok ko.


Dengan kegiatan sekolah anak ambo nan padek dari Senin-Sabtu mambuek anak ambo ndak punyo wakatu banyak untuak bisa baolahraga basamo kami. Oleh karano itu, ambo maagiah pasan ka anak ambo kalau nio mamiliah ekskul di sakolah piliahlah ekskul nan mereka sukoi plus piliah lah ekskul nan bisa bamanfaat bagi kesehatan tubuah kalian. Mungkin dek ambo sangat peratian ka kesehatan dan kebetulan karajo di bidang kesehatan lo. Jadi ambo nio anak-anak ambo punyo kehidupan dan pola hiduik nan sehat samanjak dini. Karano ambo pacayo basonyo ba a pola hiduik awak dari ketek sampai kini sangaik bapangaruah terhadap kesehatan awak di maso tuo.


Satiok manusia pasti nio untuak manggunoan waktunyo sabaik mungkin. Manggunoan waktu luang untuak istirahat panuah dirumah atau pai kalua. Umumnyo urang banyak nan nio pai kalua untuak mahibur dirinyo dari kesibukan-kesibukan rutinnyo. Hal iko manjadi salah satu caro untuak mambuek samangek manjalani hari rutinnyo baliak. Urang ma nan indak suko liburan. Hiburan murah didapekan jo maluangkan waktu sabanta untuak bajalan-jalan sore, atau pai balanjo. Tapi, kini banyak urang maanggap untuak mandapekan hiburan itu adolah hal nan payah didapekan. Hal iko dikaranokan adonyo raso bosan atau raso sibuk nan indak manantu sahinggo sulik untuak maluangkan waktu mandapekan hiburan. Satiok manusia mambutuahan hiburan bia ado pandorong samangek manjalani kegiatan. Jadi, luangkanlah waktu sabanta untuak maisi waktu luang jo hal-hal nan dapek mahibur diri.


Objek wisata yang viral di Jawa Tangah namonyo Dusun Semilir. Pado pagi hari ko sarombongan anak kaleh 3 SMP satampek maadoan jalan-jalan basamo ka Dusun Semilir. Dusun Semilir adolah bangunan yang bantuaknyo manyarupoi candi yang tarinspirasi dari Candi Borobudur. Daya tarik yang viral bana dan manariak perhatian pangunjuang adolah parosotan warno-warninyo yang berukuran gadang. Parosotan tu mampunyoi tinggi 40 meter dan panjang lintasan nyo 120 meter. Kini ado wahana baru lo di dusun samilir ko yaitu dusun salju yang menawarkan sensai bamain salju yang biso di cubo jo semua usia. Lokasi dusun ko juo mudah dijangkau karano berado di jalan utama semarang.


Ambo suko bana jo olahan ceker nio itu ceker mercon, mie ayam ceker, sop ceker pokoknyo ambo sukolah jo ceker tu. Kadang ambo heran lo jo abang ambo baa kok inyo ndak suko bana jo ceker keceknyo kumuah jaleh kalau urang mamasak ceker pasti dibarasiah an dulu dan jugo manfaat ceker bisa manjago kesehatan kulik, gigi dan gusi, sampai manjago supayo tulang awak sihaik. Para pakar se lah menyatakn manfaat ceker ko caliak lah banyak beritanyo di Internet dan lamak juo ceker ko kalau awak kulek-kulek. Abang ambo ko mungkin dek gara-gara tabayang jo kaki ayam yang sambarang se manapak an kaki, kadang ambo kecek an rugi ndak pernah mancubo makan ceker.


Pulau Weh marupokan tampek wisata yang ado di bagian Kota Sabang. Wisata Indonesia yang ciek ko punyo banyak pemandangan yang ancak dan kekayaan budaya yang mambuek takjub. Katiko awak mancaliak langsuang pulau weh ko bisa awak gambarkan ka kawan dirumah baa bantuak dan keindahan Pulau Weh ko. Bisa awak gambarkan Pulau Weh ko cukuik subur, yang dibuktikan jo banyak nyo hutan hijau utuh di bagian barat pulau. Pulau ko juo biss di jumpai batu-batu khas vulkanik di tapi lauik nyo. Di pulau ko awak bisa mancaliak Monumen Non Kilometer yang dijadian sabagai simbol kesatuan Indonesia dari Sabang sampai ka Marauke.


Satiok salat magrib biasonyo Lisa salalu pergi ke mushola dekat rumahnyo. Namun katiko itu Lisa sadang barado di perjalanan dari sakolahnyo ke rumah. Sahinggo inyo indak sampat untuak salat magrib di mushola tempat inyo baibadah sabelumnyo. Karena masih di perjalanan dan cukuik jauh dari rumah Lisa mamutuihkan untuak bahenti sabentar di salah satu masjid nan ado di tepi jalan. Masjid tersabut sangek besar dan mamiliki jamaah nan cukuik banyak pula. Desain masjid nan sangek bagus mambuek sasaurang nan baibadah di dalamnyo dapek diberi kenyamanan. Suasana nan adem serta tenang mambuek urang khusyuk katiko baibadah. Sabelum mamasuki masjid Lisa mangambil wudhu terlebih dahulu di tempat wudhu nan telah disadiokan. Saat itu adzan sudah bakumandang dan salat bajamaah sudah dimulai Lisa cepat-cepat mamasuki masjid dan mangikuti gerakan imam.


Banyak urang japang nan maanggap robot sabagai masin nan mampunyoi nilai kemanusiaan. Bahkan manuruiknyo robot ko labiah setia dibandiang dengan manusia. Itulah penyebabnyo urang japang sangaik basamangat dalam manciptakan robot-robot baru. Manuruik pandapek ambo, hal iko ado hubuangan nyo dengan kepercayaan urang Japang itu sendiri. Diketahui urang-urang Japang tu banyan nan mamiliki kepercayaan Shinto nan berkaitan dengan kepercayaan animisme. Mereka ma anggap ruh dan kepribadian tu barasal dari benda mati, sahinggo urang Japang maraso labiah nyaman dan aman katiko manjadikan robot sabagai penolong kehidupan sehari-hari mereka. Bahkan ndak hanyo sekedar itu, urang Japang pun ndak jarang ma anggap robot sabagai anggota keluarga nan sangaik berarti bagi mereka.


Pertandingan nan paling ditunggu oleh negara-negara nan barado di Asia tenggara yaitu SEA Games iko mamiliki sajarah nan cukuik panjang. Dima bamulo karano  adonyo gagasan luang sukhom  di tahun 1957. Saat itu beliau manjabat sabagai wakil presiden Komite Olimpiade Nasional Thailand.  Inyo mancaliak bagitu banyak potensi di babagai negara di Asia Tenggara sahingga inyo mangirimkan undangan pertandingan antar negara tersebut. Pertandingan iko batujuan untuak mamperarek  hubungan antar negara di Asia Tenggara. Pertandingan SEA Games iko dilakukan duo tahun sakali di negara nan babeda. Namun karano  adonyo pandemi covid 19 mambuek pertandingan iko harus tertunda sampai tahun 2023. Diikuti oleh banyak negara di Asia Tenggara mambuek pertandingan SEA Games iko manjadi salah satu pertandingan tergadang di Asia Tenggara.


Salah satu ide manggaleh nan bisa kito lakukan di rumah adolah manjua camilan talua guluang nan disukoi dek anak-anak. Camilan talua guluang bisa dipiliah sabagai ide manggaleh dari rumah karano proses mambueknyo nan indak terlalu sulik. Talua guluang pun indak mambutuahkan banyak bahan sahinggo sangaik mungkin jikok kito hanyo manjuanyo dari rumah sajo. Karano bahan nan dibutuahkan indak terlalu banyak dan proses mambueknyo indak terlalu sulik, untuak manggaleh talua guluang kito indak mamarlukan bantuan urang lain. Hal iko tantunyo bisa mambuek untuang nan kito dapek manjadi labiah gadang. Ditambah lagi kito indak paralu mambayia sewa tampek karano kito manggaleh dari rumah kito surang.


Zaman kini ko resep-resep makanan atau kue lah banyak nan manggunoan takaran konkret. Solusinyo adolah timbangan digital. Timbangan digital ko paliang acok biasonyo dipakai dek urang-urang nan suko mambuek kue karano untuak mambuek kue ko paralu takaran nan pas supayo kue nan dihasilkan rasonyo pas dan bertekstur lembut. Bantuak dari timbangan digital pun beragam. Ado nan ukurannyo gadang ado nan ukurannyo ketek. Samakin gadang ukurannyo samakin gadang lo batas maksimal barek nan bisa nyo ukuanyo. Tingga awak pencet se tombol on di timbangan digital tu mako katiko awak malatak an barang nan ka awak timbang akan muncua barek barang tu di layar. Gampang kan.


Randang dagiang adolah samba nan wajib ado katiko ado alek gadang di Minangkabau. Randang otentik khas minang dimasak di ateh tungku salamo kurang labiah 8 jam. Samakin kamari, olahan randang dagiang samakin bavariasi campurannyo. Ado urang nan mancampua randang dagiang jo potongan ubi sahinggo ado sensasi badaruak katiko mamakannyo. Ado pulo nan mamasak randang dicampua jo kantang. Kantang nan digunoan ado nan ketek ataupun ann gadang. Di tampek lain, ado pula urang nan mamasak randang basamo jo kacang merah. Kalau keluarga den surang labiah lamak mamakan randang nan dicampua jo kantang nan ukurannyo gadang. Walaupun kalau dicampua kantang, katonyo daya tahan randang jadi labiah singkek dari biasonyo.


Pulau cubadak adolah sabuah pulau nan talatak di Kabupaten Pasisia Selatan, Sumatera Barat. Talatak di kawasan wisata mandeh tapeknyo 40 km di sabalah selatan, pulau cubadak mampunyoi lueh kurang labiah 5.749 km persegi. Pulau cubadak ko mampunyoi perairan nan tanang dek lokasinyo nan talinduangi taluak. Selain itu latak pulaunyo aman pulo dari angin kancang jo arus dareh dari Samudera Hindia. Sangaik cocok untuak pangunjuang manikmati lauik jo pemandangan. Suhu konstan aia lauiknyo bakisa 29 derjat celcius. Dahulunyo Pulau Cubadak ko adolah kawasan kawah, sahinggo kekayaan bawah lauik jo sakitaran pulaunyo balimpah bana. Banyak pulo ditamukan tarumbu karang jo biota lauik lainnyo. Jikok pangunjuang nio manyalam mako akan dapek basuo jo babagai macam ikan ataupun bamacam-macam spesies karang dan spons.


Futsal tamasuak bidang olahraga yang ado di ekskul sakolah Mirzan. Mirzan tamasuak anggota dari klub futsal. Banyak urang nan manyamoan futsal jo bola kaki. Sakileh samo tapi sabananyo babedo. Bantuak dari bola futsal babeda dari bola kaki. Bola futsal labiah ketek dari bola kaki, ukurannyo 63 sampai 66 cm jo barek maksimal 390 gram, bolanyo labiah lambuik. Caro mamainkannyo nyo ado juo beda saketek, bola kaki pamain nyo sabaleh urang kalau futsal limo urang. Futsal juo adolah pamainan yang ado duo tim, yang masiang-masiang baangotakan limo urang. Memang banyak urang yang mangecek an kalau futsal ko samo se bantuak bola kaki.


Dulu waktu SD kawan nan pakai kaco mato pasti bisa diituang jari. Bisa di kecek an kawan nan pakai kaco mato tu emang nan punyo panyakik mato bawaan dari lahia. Beda jo kini. Katiko ambo pai ma ambiak lapor adiak ambo nan masih SD alah banyak kawan-kawannyo nan alah pakai kaco mato. Sadiah bana mancaliaknyo. Katiko ditanyo ka wali kelas adiak ambo ternyato penyebab anak-anak ketek kini banyak bakaco mato karano acok bana bamain hp dari ketek sahinggo acok tapapar radiasinyo. Mako dari itu ndak ado salahnyo awak sabagi urang tuo untuak saliang maingek an satu samo lain untuak selalu mengawasi panggunoan hp pado anak. Jan sampai talampau balabihan bana sampai-sampai marusak kesehatan matonyo.


Seafood atau makanan lauik mamang mampunyoi aso nan lamak dan manyehatkan pulo. Dalam makanen lauik ko pasti salalu manganduang asam lamak omega-3 nan manyehatan tubuah. Tapi ingek sagalo nan balabiahan indak eko. Tamasuak makanan lauik, kalau makan makenan lauik dalam jumlah nan banyak dan balabiahan bukannyo sehat malah bisa mandatangan panyakik. Manuruik Bobo.id tarlalu banyak makan makanan lauik takah udang, kapitiang, cumi, dan lainnyo bisa maningkekan kada kolesterol nan ado dalam tubuah. Kolesterol nan maningkek ko bisa mamanciang panyakik jantuang, diabetes, sampai ka tensi tinggi. Kaano itu marilah manjago dan mangurang makan seafood dalam porsi nan banyak jo balabiahan karano indak elok untuak tubuah.


Lisa sabagai mahasiswa nan jauh dari urang tuo dan kini iya tinggal sendiri di kost. Setiap minggu urang tuanyo mangirim pitih sekitar Rp400.000 kapado Lisa untuak mamenuhi biayanyo selama kuliah. Karano inyo tinggal sendiri maka inyo haruih manyisihkan pitih jajannyo untuak tabungan serta dana darurat karano dalam perkuliahan Terkadang ado diharuihkan mangeluarkan dana dadakan sahinggo Dana darurat sangek penting. Lisa manyisihkan Rp50.000 per Minggunyo untuak dijadikan dana darurat. Inyo mambeli celengan untuak dimasuakkan pitih dana darurat tasabuik sahinggo katiko diperlukan maka Lisa dapek mambongkarnyo. Biasonyo Lisa mamakai pitih dana darurat tasabuik 2 bulan bana untuak keperluan mambeli buku atau urusan dadakan lainnyo. Katiko pitih dana darurat satalah dipakai maka inyo akan mambeli celengan baru dan diisi kambali rutin perminggunyo.


Boci sajak ketek ndak punyo banyak kawan. Inyo labiah banyak mahabisan waktu surang di rumah. Suatu hari karno mancaliak salah satu band rock di tv inyo jadi nio baraja main gitar listrik. Untuangnyo ama dan apa Boci mandukuang kainginan Boci. Satiok hari inyo baraja main gitar listrik dari mancaliak video di youtube. Boci jadi hobi bamain gitar satalah saketek-saketek pandai manggunoan gitar. Karno hobinyo itu kini Boci jadi nio manjadi gitaris di dalam sabuah band rock. Untuang inyo batamu jo kawan-kawan nan punyo minat nan samo jo inyo yaitu punyo band rock. Berkat hobinyo ko Boci jadi punyo banyak kawan dari anggota bandnyo.


Dulu tu ambo sempat maraso cameh, takuik gagal, ndak baguno, katiko usaho ambo mangalami kerugian nan sangat banyak. Raso cameh ndak bisa mahidupi keluarga ambo dengan layak sarupo biaso selalu muncul di banak ambo. Bahkan sangkiang kalutnyo ambo sampai baniek untuak maakhiri hiduik di dunia karano ambo maraso sangaik ndak baguno. Untuang lah ambo capek lari ka tuhan. Badoa dan maminta pertolongan agar bisa malewati masalah ko sacapeknyo. Ndak lamo abis tu ambo basuo jo salah satu kawan lamo dulu nan pernah ambo tolong wakatu nyo sadang sulik mode ambo kini. Alhamdulillah kini usaho nyo alah sukses dan nyo nio manolong ambo. Ternyata batuah kecek urang roda tu baputa. Kini ambo nan barado di bawah inyo nan barado di ateh. Jadi, pacayo lah basonyo kekuatan doa tu ado.


Kahadiran sayua asam di tangah-tangah samba rasonyo bisa manambah kanikmatan makan hinggo batambuah-tambuah. Sayua asam ko identik jo raso asam nan dipaduan jo raso asin ado saketek manih jo padeh. Sayua asam adolah campuran potongan tomaik, asam jawa, dan balimbiang wuluah. Bumbu aluih nan paralu disiapan untuak mamasak sayua asam adolah : 4 siung bawang merah, 2 siung bawang putiah, 6 buah lado merah, 2 buah lado kutu merah, garam, gulo, payadap raso asam jawa, dan aia sacukuiknyo. Caro mambueknyo : Partamo, didiahan aia dan masuakan bumbu aluih, langkueh, daun salam dan asam. Satalah mandidiah, masuakan jaguang jo malinjo. Satalah jaguang masak satangah matang, masuakan labu, kacang panjang dan taakhia daun malinjo. Agiah garam, panyadap, jo gulo. Aduak sampai laruik, satalah tu test raso, jiko diraso alah cukuik, sayua asam siap dihidangan.


Salah ciek brand elektronik nan takenal yaitu Samsung kini jugo alah mangeluarkan produknyo yaitu Smart TV dengan tipe Samsung 43AU8000. Brand Samsung iko lebih mangutamakan spesifikasinyo agar dapek mamuaskan pelanggan.  Selain itu pilihan Smart TV dari brand Samsung iko jugo alah mamiliki fitur bluetooth serta dapek manghubungkan melalui wi-fi sahinggo dapek manonton siaran lain dari aplikasi seperti YouTube maupun netflix. Dan TV iko jugo  manawarkan kualitas  gambar nan mancapai 4K sahinggo gambar nan ditampilkan jernih dan  tajam.  Selain itu mamiliki tigo slot HDMI, USB sahinggo dapek manampilkan data dengan manggunoan slot tasabuik. Selain itu merk televisi Samsung 43AU8000 iko mamiliki harga nan cukuik tajangkau  yaitu sakitar 5 sampai 6 juta. Dengan segala kelebihan nan ditawarkannya, produk  Smart TV dari brand Samsung iko cocok untuak kamu gunokan di rumah.


Pangalaman buruak waktu liburan ndak bisa disabuik sabagai pangalaman nan mengesankan. Misalnyo pangalaman tatingga pesawat, dicilok, tasasek, ditipu urang dll. Pangalaman nan mengesankan adolah pangalaman nan punyo kesan positif bagi seseorang, sahinggo mambuek urang tasabuik maraso sanang atau tertarik untuak mangulangi pangalaman tasabuik. Sadangkan pangalman buruak punyo kesan negatif sahinggo urng maraso sadiah atau berang dan ndak nio maulangi pangalaman tasabuik. Jadi sacaro umum pangalaman buruak waktu liburan ndak bisa manjadi pangalaman nan mengesankan. Yo walaupun ado lo pangalaman buruak nan bisa dijadian palajaran untuak ka mukonyo dan maagiah kesan ka urang, tapi rasonyo kurang tapek se manjadian pangalaman buruak jadi pangalaman nan mengesankan.


Di Indonesia, profesi sabagai brew master mungkin alun banyak nan tau. Padahal di dunia minuman keras ternyato brew master ko diparaluan bana dan mampunyoi gaji nan tinggi. Brew master ko adolah profesi nan bahubungan jo seni dan pengetahuan. Urang nan profesinyo sabagai brew master punyo tangguang jawek sabagai panjago kualitas bir nan diproduksi di sabuah pabrik supayo tetap bakualitas. Brew Master ko hanyo jo mancicipi, mancium aroma, dan maliek warna se bisa tau kualittas bir ko ancak apo ndak. Pastinyo pengetahuan tentang bir harus dikuasai dek brew master.  Tanpa ado brew master ndak akan ado minuman bantuak bir nan bakualitas.


Salain angkutan umum nan gratis yang ado di Jabodetabek. Ado juo angkutan yang awak mambayia tapi murah bana dan didalamnyo rancak. Jadi gadanglah indak pengap kareno mamakai AC. Apolai kalau indak angkutan banyak urang jakarta yaitu TransJakarta. Naiak itu harus punyo kartu elektronik. Bantuak ambo, kalau punyo ambo di kostum kartunyo jadi rancak. Bantuaknyo tu bantuak kartu pado umumnyo, ado chipnyo juo dibalakang nyo, di muko nyo ado gambar foto ambo, bawarno hitam merah. Patamo kali ambo juo indak tau baa caro naiak angkutan umum nan banyak dinaiak urang ko. Tanyato caronyo memang cukuik mudah tingga awak tau transjakarta yang jurusan ma.